Kawl Ralhrang Le KIA An Ni Phomh Nak Cu A Turu Tuk Ko (+Video) – Onlinenungak\nKawl Ralhrang Le KIA An Ni Phomh Nak Cu A Turu Tuk Ko (+Video)\nKIA Nih Kawl uico hna an kah hna ning cu ttih nung lei si cang.Ni zaan Match 28/3/21 zanlei , Kachin ralkap (KIA)pawl le Kawl ralhrang pawl an i kap thluahmah tthan camng, tutan cu an i kah lio bak ah KIA lei nih facebook cungah Live Video bak in an thlah, a video zoh duh mi nih cun, tang lei bik ah link ka chiah mi ah khi met law a lang ko lai.\ntihnii ah khan kawl ralhrang nih Shan ramkulh Muse khua ah duh lonak a langhter mi hna cu pakhat meithal in an kah i, a nun nak a liam tiah theih asi.Hi bantuk in minung pakhat an thah ruangah nizaan zing bak ah KIA lei nih Muse khua pawng tiang an vun rat hnawh hna i,ralhrang pawl sakhan pawng ah an ni kap thluahmah ko ti si.\nLive an thlah lio mi hi Muse khua pawng an i kahnak a si tiah theih asi., mah belte Live Video thlah tu nih zei hmanh a ttial chih lo ruangah an i kahnak hmun tak tak cu theih si lo, nizaan zing ah Kachin ramkulh pha-kant myone chungah KIA nih kawl palik pawl sakhan pathum bak an laak i 28 tluk zong an thah hna. a video kan van thil chih.


Chin Ramkulh Ca Hmuhmi Budget Cheu Leng Cu Hlei Tuahnak Ah Kan Hman: CM Salai Lian Luai – THE CHINLAND POST\nChin Ramkulh Ca Hmuhmi Budget Cheu Leng Cu Hlei Tuahnak Ah Kan Hman: CM Salai Lian Luai\nTCP-Online| 2018 February 25| Chin ramkulh i 2017-18 tangkaa kum ah hmuhmi Budget chung in a cheu leng cu hlei tuahnak ah hman an si tiah Chin ramkulh Chief Minister Salai Lian Luai nih a chim.\n2017-18 kum ah Chin ramkulh ca ramkomh cozah nih Budget nuai 127808.406 an pek hna i cu chung in 68395.937 cu Chin ram chung hlei tuahnak ah hman an si dih tikah ramkulh Budget in 55.12% cu hlei ser/remh nakah hman a si tiah CM Salai Lian Luai nih a chim.\n“Ramkulh ca tangkaa hmuhnak bik simi Kalay-Tedim-Rih (Ramri) lei cu papek in ka tuah lo. Kan tuah bikmi cu Hakha khualipi a pehtlai kho dingmi a si. Ramkulh ca bawmhnak a kan pemi hna duh ning in rian tuan a hau” CM Salai Lian Luai nih a chim.\n2017-18 tangkaa kum ah ramkomh cozah nih Chin ram cozah sin a pekmi chung in Kyats nuai 14329.992 cu khua kip hunchonak ca, 11436.481 cu Electric mei hmuh khawhnak ca le 9506.697 cu sipin lei tete hna ah phawtzamh in hmanh an sinak kong Chin ramkulh cozah sinin theih a si.\nPrevious Kalay Le Tamu Ah Zawngtah Kawng Khat Ks. 1000 Tluk A Phan\nNext TABC Khawmpi Ah Khual Lian In Dr. Lian Hmung Sakhong An Sawm


Myat Htet Htet Khain A Thi Rih Lo,A Dir Hmun Ttha Lo Ngai – Onlinenungak\nMyat Htet Htet Khain A Thi Rih Lo,A Dir Hmun Ttha Lo Ngai\nA Unau nu nih Myat Htet Htet khain a dirhmun a chim ning ah cun..February 9,2021 ni ah Naypyidaw khuapi ah ralkap uknak duhlonak an langhternak hmun ah palik nih an kahmi Myat They Thet Khain ( Myat Htet Hetet Khain ) thawngpang thar le a u nu nih a chimmi pawl a tanglei bantuk hin a chim mi cu asi.\nMyat Htet Htet Khain ( kum 19 ) cu February 9,2021 ni ah Naypyidaw khuapi ah ralkap uknak duh lonak an langhter ruang ah palik pa nih a kah.Media tampi le pumpak facebook tampi nih Myat Thet Thet Khain a nunnak a liam tiah an tial cio hna. Cheukhat nihcun kan ram Democracy caah a hmasabik nunnak petu asi tiah an thangthat.\nA tu tiang Myat Htet Htet Khain dirhmun hi Naypyidaw ihkhun 1000 timi sizung pi ah zualhma ngai in a um rih ko. A nunnak caah ruahchannak a um lo tluk khi a si cang. 5% lawng hi a nunnak caah ruahchannak a um tiah Naypyidaw sibawi pakhat nih February 10,2021 zanlei sml 6:00 hrawng ah khan a chim.\nMyat Htet Htet Khain a u nu zong nih “ka nu caah hin a nunnak ruahchan awk a um lo tluk khi a si ko cang. A dirhmun a chia ngai cang” tiah a chim ve.Myat Htet Htet Khain a u nu nihcun a tu ralkap uknak hi pehtlai in kan doh peng ko lai tiah a chim rihMyat Htet Htet Khain cu tanghra a phi dingmi sianginn kai lio a si. A pa nih mual a liamtak cang hna i chungkhar minung 5 khuasa an si. An unau lak ahhin a mah hi a ngakchia bik a si.\nMyat Htet Htet Khain an kahnak meithal kuan cu Naypyidaw sibawi nih an chek tikah meithal kuan taktak a si. Raltuknak ah hmanmi meithal kuan a si tiah an chim.Naypyidaw sandah piahnak ah palik nih an kah vemi Ko Seo Wai belte cu a tu sizung ah a um ve ko nain a nih cu a dam ko lai tiah Sibawi nih an chim ti si. Credit : RFA


Lungthli Tum: Kan Hlam Than Tawn(Part 2)\nKan Hlam Than Tawn(Part 1)\nA aw nem te he 'Rak kir than colh mu,nang lo cun ka um har tuk lai hi' timi a biacah nih ka hmai a sen ter pah,ka rak nuamh ngai fawn. A mithmai zoh ah a lungkil ah ka rak um pah ve cang ti ka rak theih kho pah.Hakha lei cu tha uai ngai in ka rak kir, kan rat lei cu Chuncung-Hakha kar a naih tuk in ka rak theih nain ka kir lei bel cu ai hlat tak tak in ka theih,ka mawh ve ruam lo!\nSaikel cungah cun a mah kong long ka ruat ko cang,a chel ah ka mirh pah. 'Kha ti deuh khan rak chim ning law,aw!' tiin ka chim sualmi bia tete ka ruah than pah in kei mah le kei mah kai mawchiat than len.Khua phunkip ka ruat,'Helh ninglaw a ka duh ve sual lo ah cun ka ningzak lai,cuhlei ah a ka kawm ngam ti lai lo' tbk. Cuticun minu te kong long ruat in Hakha ka rak phan than.\n'Mawimawi,nan ni manh cang maw? Biakbiak kha rak sawm pah law rak i thawh cang uh' tiin ka rak donmi hna cu ka van hnawh pah hna. Cu zing cu zeihmanh ka ei rih lo nain ka paw tam zong kai thei lo. Rawl ei zong ka lung chuak fawn lo,Chunchung kal than lai ka ngeih tuk caah a si rua. Minute tlawmpal ka hngah hna hnu in Biakbiak le Mawimawi zong cu an ni ready ve.Chunchung lei cu kan rak i thawh than.Zing nazi 10 a si cang,Hakha PK(traffic police) an strict lingcing a si. Luchin kan i chin lo hlei ah pathum in kan i pherh fawn. Minu te hmuh than ka ngeih tuk caah maw si hnga, speed tam tuk in ka rak mongh. Thantlang lamthen kan phak bak ah 'Phiii phii' thawng he luurang pawl nih an kan kulh ko. Lam an phih dih cang caah tlik tak khawh an si ti lo,ka dir lawlaw!\nMinak nawn kawl kala pa(Haa bauh pa kha,Hakha mi nih cun nan thei dih ko lai) nih cun a van ka hro,bengh hna a ka timh, thawnghra liam uh an kan ti ko.Pek ka tim bak hna lo,tlik khawhnak lam ka kawl. Ka hawi le pahnih cu inn ah phaisa an va lak lai ka ti i an ke in ka kal ter hna(cuu-su-ba-ih ah kan hngah te hna lai ka ti hna). Ka hawi le an liam le cangka in kei zong cu ngamh sang ngai in ka tli diam ve. Nain,vanchiat cengel ah ka hawi le cu an rak dawi manh hna,an rak thih phaih chih hna caah kan inn address an rak pek hna i ka saikel license cu ralkap sakhan ah an rak kal pi diam.Cu-su-ba-ih ah cun nazi pahnih deng ka hngah hna hnu in an rak phan,thil sining an ka chimh dih. Ka mawchiat ve lem hna lo. Zaan lei inn tin lai bel cu ka zenh tuk cia,a thaizing Hakha thawnginn luh khawh zong a si hoi.\nChunchung lei ka i thawh than.Minu te hmuh than lai cu ka ngeih tuk nain zaan lei inn tin lai le a thaizing sakhan phak lai ka ruah than ah ka nuam kho ti lo.Nain,pasal ka tuh bang in ka zun ve awk a si tiin thazang kai pe than. Cuti harnak ka ton caah cun maw si hnga,minu te ka rak hlam khun. Ka hnatlam in a niih aw ka theih ah phundang tuk in ka lung a ka dam ter( Minu te a niih dan le aw hi phungdang pi a si,a niih aw hrim hi duh a nung khun). Chuncung hi chun nazi 1 hrawngah kan phan,thlacamnak an rak thawk cang.Jenevy zong cu thlacamnak ah a lut cang caah ton khawh a si ti lo. Zaan lei 3 hnu long ah ton khawh ding a si ai.\nUmtu ka thiam ti lo,inn chung luh hnawh awk le tha fawn lo. Culio ah, ka hawinu Biakbiak nih fuu wine ding hna u sih a ka ti ko. 'Elaw' ka ti colh.Zuu cu ka rak ding ngam bal lo nain Wine bel cu thlathum chung Kalay University ka rak kai chungah ka rak cheih pah ve cang. Lungretheih lio i wine rit ko khi a nuam khun in ka rak theih. Wine cu langthum li hrawng kan cawk i Falam lei kap lungdonh ah kan hawi le he biasawng tlorh pah in kan ding hna.Hi fuu wine hi a kha,a pin tuk fawn. Hrai khat cio kan din ah kan luu lei a kai pah cang.Kan thutnak lungdonh hi bungkung tang a si i a rem ngai,a dai ngai fawn caah Hakha lei khual cu hika deuh an rak panh ve. Kan tam ngai hna.\nPumh an dih cang lai ti hrawngah khin khuachung lei kan rak kir cio hna. Hakha lei khual kan ni fonhnak inn lei cu ka van ra ve. Kutka ka awn,inn chung ka hung zoh cu ka minu te pawngah tlangval pakhat(hi thlangval pa nih a rak duh ve tiin ka rak theih bal cang) a thut ko ka hmuh. 'Aize,kai chuah sual ko hi ta' ka ti i inn chung luh ti loin thinhang le ningzah tuk ah kir than ka timh. Karkhat ka hlan ah 'Apaw' timi aw ka van theih, ka hung i mer than ah ka kut a ka tlaih manh, 'Ziah tu long cu na rak kir,kan hngah peng si,kan hlam tuk lo ma' tiin a ka zai hnawh.A mithmai le a hawiherh zoh tikah a rak ka ngai ve ko ti cu a fiang. Ka kut a van ka tlaih ko ah cun inn tin lai le sakhan kal lai zong ka philh dih. Ka rit pah ve caah a kut ka thlah siang ve ti lo,an ka chuh sual lai zong ka phang pah fawn.\nRawl kan ei hlan ah kan hawipa nih fuu wine a cah rih,pa poah din ding ti a si caah hrai khat ka din nolh.Ka lu a rit,ka ke a zang ngai cang. Tlawmpal ah rawl ei a si,rawl hna kan ni tuh.Ka eimi rawl zoh loin amah mit deuh ka zoh. 'Kan duh' ka rak ti bal rih lo nain a rak thei ve cang ko lai dah.\nHakha lei kir a za, Jenevy cu kei mah kut a phan cang ko. Zuu rii mi an tam pah caah buainak a um sual lai an ti i a ho hmanh riak loin mino vial te kan rak kir ti dih. Saikel 30 hrawng kan si men lai. Chuncung khua kan hung lonh bak in bia ka thawk colh cang, fuu wine nih a ka bawmh kan ti lai cu.Gear thlen a herh lonak zongah ka thlen, break tlaih a herh lonak zongah ka tlaih,ka naih deuh sehlaw ka rehchih seh ti ka rak duh caah a si.Biathiam lo hrat cu,'Avi,kan duh tuk. Kan duh bak ko. Naka duh kho ve hnga maw' ka ti colh ko. A hmaisen colh,hnu lei ka hung i mer ah a ka zoh ngam lo. 'Naka duh kho ve hnga maw?' ka ti nolh.'Atu sah i a tu a phi pek colh cu a si kho ngai hnga maw,duhnak cu kan ka nih a chim mi nak in kan hawiherh nih a langhter mi pei hmual a ngei deuh cu' a ka ti pah in a mirh pah. A hawiherh le a biachim zoh tikah a ka duh ve ko,a ka bel nih a chim ngam rih lo caah a si ti cu ka rak theih kho pah.\nUm kho loin hnu lei kai mer a tam tuk caah lam hna ka pial sual deng leng mang.Kan i pehtlaih ning zong ai duhmi level tiang kan rak phan cang. Hakha lei cu kan rak i naih thluahmah,a nuar khawh chung in kan ra. Kan lung um bia kan phai,kan biaruah a dih kho lo. Duhmi he umti a nuam ning! Hakha kan phak lai ah bia pakhat a ka chimh mi a um, 'A phi in pe ninglaw ka sining tak tak na theih tikah na lungrawk tuk sual lai ka phang' a ka ti ko. Aruang ka hal len nain khua chung kan lut cang caah a ka chim manh ti lo.(Avi hi Malay kir an khua pa caah an hal cang mi a si)...................peh than ding..!..\nPosted by Lungthli Tum at 02:36


LAIPA NIH SUU KYI CU EK NGEI LO BANTUK BAK IN A CHUAH KO CANG HIH – The Chinlung Post\nHringtu Nu Can, Pa Can Le Chuahpi tta Can Far Can. Daw Aung San Suu Kyi.Ka miphun cu ka dawt kan țanh bak ko. Mosess zong nih a miphun cu a țanh mi a si ve. Asinain atu rih ahcun NLD party hi hnulei chit caan a si rih lo ka ti. A hrampi zoh in Kum zeizat riamruam dah Ram caah caan a petu kha hodah a si? tilo awk a țha lo.Thihri le nunri ah a rak dirtu kha hodah a si?


Laimi Chungin Mah Bantuk Ruahnak Le Zumhnak A Um Cu A Mak Bak Ko! – Chin 11 News\nLaimi Chungin Mah Bantuk Ruahnak Le Zumhnak A Um Cu A Mak Bak Ko!\nUS ramah nauhrawh um hlah seh law ralzaam lak zong a um lo kho men ve:- Roe v. Wade nih kum 1973 ah nauhrawh (Abortion) cu Supreme Court ah a rak fehter. Kum 1973 thok in nihin tiangah US ram chungah nauhrawhmi hi million 62 leng an si cang. Kawlram milu nak in an tam deuh. Democratic party nih nauhrawh cu an pom nan Republican party nih an duh ve lo. Atutan thimnak zongah nauhrawh kong le, nu le nu, pa le pa umh kong hi buaipi bikmi ah an i tel ve. A hleice in Laimi nih kan buaipi. US cozah nih fehtermi nauhrawh kong kan buaipi tluk tein atu cu Laitlang nauhrawh kong zong buaipi ve u sih law a ttha tuk lai ka ti.\nKhrihfa mi nih kanmah chungkhar, Khrihfa bu, le community nih sualnak doh kan daithlang ruangah le kan doh khawh lo ruangah US cozah sual puh dih le sual phawt dih cu a dawh lo ka ti/a hman lo ka ti. Chimtawk cu kan chim ve ko lai nan a biapi mi cu kanmah hi kan si ko. Naute nunnak million 62 leng rak liam hna hlah seh law ralzaam dirhmun in US ram kan phan kho lo men ka ti bia. Laitlang nauhrawh zong do ve cang hna u sih. Catialtu: Van Tum


Khah A Dik Lo Tukin Tan kun kyaw An sunghter ruangah Myanmar Idol ngeitu hna Cungah A Tlung Dingmi – Chin World News Evening\nKhah A Dik Lo Tukin Tan kun kyaw An sunghter ruangah Myanmar Idol ngeitu hna Cungah A Tlung Dingmi\nNovember 23, 2019 November 23, 2019 Salai Van Chin News\nKhah Tan kun kyaw sungh ruangah Myanmar Idol ngeitu hna cu Idol international Law in taza cuai khawh an si. Myanmar idol nei tu hi ‘Mah Mi’ By Rules MM idol nei tu nih phung ning lo in rian attuan. Phaisa kawl nak ah ahman- Kawl tluak in akal pi.\nMyanmar i dol cu kan theih cio btk in phung ning lo in rian an ttuan- lak sawng an hmuh ding nak tam in phaisa hmuh nak lam an kawl ti cu an mah lila nih an fian ter cang. Idol zuamnak-hlasak thiam zuamnak asi nain athiam mi tu an sung i a thiam lo mi tu an awmg.\nAruang: phaisa luh nak ah ‘Mahmi’ owner nih ahman ti alang cang. Ai zuam mi lila hmenh nih ‘Tan kun kyaw’ sungh cu an i zumh lo. hlasak athiam a aw attha ti an theih ko bu ah an tlak ter. Vote in phaisa kawl an timh mi afiang cang. Esther le Aye myah Phyu athiam bak mi zong buttom 3 ah an tthut ter hna. Aruang vote in phaisa tam pi lut seh ti an duh caah asi. William nih atar mi kawl pawl hken nak hi izumh hlah uh ti zong chim chih kan duh fawn:\nInternational Country idol law and rule: No purchase is necessary TO ENTER OR WIN. A PURCHASE WILL NOT INCREASE YOUR CHANCE OF WINNING. Void where prohibited. All country federal, state, and local regulations: Rules shall be hold by Idols owner-No one can’t be above the the idols law- if so -penalty $one millions-$ 1000000 NO PROXIES , No money- No vote-No political-Judge will make decisions- WILL BE ALLOWED FOR ANY REASON. IF SO ANY COUNTRY IDOL Will BE BROKE THE LAW.\nA complete of these rules can be obtained at the offices of radio station WWWW-FM “Station” owned and operated by Cumulus Radio Corporation, 1100 Victors street, International Country Idol-Ukraine- Canada-481009, during normal business hours Monday through every Friday or by sending a self-addressed,\nHow to Enter. At each World Country Idol qualifying location “6- 5- 6- 6-6 7- 6 -12- 6 13- 6 -14-619- 6-20- 6-21-6-26-6-27-6-28” at least one entrant will be selected as potential grand prize winner ‘Finalist’ at the sole discretion of World Country and its judges. Judge will make decisions surely-who shall be good performance-and who shall be good sounding-motivational-etc-\nAudiences can be mistakes-announcers should mistakes-Fans will be mistakes-voting will be mistakes- Unlimited-Limited-poor- rich-votings-audience-announcers- political-Money-Fans-etc-Judge will makes decisions for Winner and scoresheet, etc..Atang lei kawl ca khi-kawl paw ‘Mahmi’ owner nih mi hlen nak atuah mi asi. Saisih Tlangau\nTop 7 Tiang A Ka Phar Tertu Pathian Le Mipi Nan Sinah Lawmhnak Bia Chim Ka Duh\nPhaisa In Kan Idol Esther Dawt Chin Sung Le Aye Mya Phyu An Zuar Hna


Chin Mipi Nih CNF/A Dirkamh Le Chawva In Bawmh A Herhnak A Ruang (3) – Chin World News Evening\nChin Dothlennak Kum (33) Tlinnak – Upat Pek Conglawmhnak Catawi! CNF/CNA riantuannak hi Chin mipi nih kan thinlung, ruahnak le chawva in dirkamhpi tlakmi a sinak a ruang pathum in vun langhter ka duh. Pakhatnak, kumpi kum (33) chung an i pumpeknak; Pahnihnak, ram le miphun rian an tuannak ah an ngeihmi a dikmi tinhchihnak; le pathumnak, Kawlram level tiang in bochan awk a tlakmi hruaitu an ngeihnak hna hi an si. Chin mipi nih dirpi tlak an si ko timi a ruang kan chim hlan ah atu lio kan sining le boruak tawi tein kan chim a herh.\nCuticun, hmun kip ah hramhram in uknak a la mi ralkap duhlonak langter a si tik ah khua zeiin dah bawmhnak a ra lai, tiah khat lei ahcun hnabeisei in kan cuanh. Kan rampi nih UN/UK/US nih an ralkap vun kan thlah piak hna sehlaw a kan bawmh hnga, tiin ram leng bawmhnak kan hngak. Khat lei ah, ramchung ummi kan miphun ralkap nih a kan bawmh ko lai, a kan zuan hnawh lai, tiin ruahchannak kan ngei. A bikin palik le ralkap nih a kan thah, a kan vuak, a kan tlaih tikah bawmtu cu hlam a si.\nChin ralkap ningzahter cu kan miphun ning zahnak, An mualpho hi kan miphun mual phonak, An thazang a der ahcun kan miphun thazang der a langhnak, San an tlaih lo ahcun kanmah santlai lonak a si ko. A donghnak ahcun santlai lo miphun an si tiah miphun dang nih kanmah mipi lila an kut dong a kan sawh te ni a phan kho mi a si. CNF/A hi kan huhphnenh ding tluk in teh kan huhphenh maw? Dirkamh ding tluk in teh kan dirkamh maw? An harsat lungretheihnak le an thilrit hna teh kan zawn/chawng kho hna maw? CNF/A hi ttanh awk a tlakmi le dirpi awk a tlakmi Chin ralkap an si hrimhrim ko.\nRamkhel an tuahnak an tuanbia ah thiltha, thilchia an tonmi a phunphun a um ko lai. Tuanbia tha a um bantukin tuanbia tha lo zong a um khomi a si ko. An hruaitu hna zong a tlamtling lomi le mah zawn lawng ruat in rian a tuanmi zong an um kho men ko. An lung a puamnak le anmah le anmah sang ngai in an i chiah caan hna zong a um men ko lai. CNF/A ah ralkap hna rak tuan bal i kan lung a fakmi zong a um ko lai. Kan rak ton sa mi thil a chiakha tukmi zong a um men ko lai. An tlinlonak hi vun kawl cio ahcun a tam tuk hringhran ko hnga. Hi vialte hi kan dawt hna ruang ah le kan bochan hna ruang ah kan uhtanhmi si hram ko seh.\nCNF/A riantuannak hi upat pek awk le thangthat tlakmi a si hrimhrim ko timi a ruang pathum vun langhter ka duh. Kumpi kum (33) chung an i pumpeknak hi upat pek awk le thangthat awk tlak an sinak a ruang pakhatnak a si. March 20, 1988 kum thawk in nihin ni tiang ram le miphun caah, tiin rian an tuan. An nunnak pek le thap in ram le miphun rian hmaithlak in an tuanmi hi upat pek lo awk a tha lo. An tha a ba, an ti a hal, rawl lo in an um, an khua a sih, tupi le tlang ah an um, an nunnak a liam, harnak a phunphun an tong.\nSihmanhsehlaw, a zei bantuk harsatnak hmanh nih kan miphun caah le kan ram caah tiin an i pumpeknak khi a dawnkhan kho lo, a hrawk kho lo, a hnin kho hna lo. Kan Chin mi hna tuanbia ah CNF/A bantuk in kumpi (33) tiang in ramkhel a kalpi khomi bu dang kan theihmi a um sual maw. An I pumpeknak le kan miphun an dawtnak cu kum pi kum (33) chung an cawlcanghnak zoh ahcun hmuh khawh a si. A fiang ko. Atu March 20, 2021 ni hi kum (33) a tlin ni hi a si. Bawipa nih a kutcak in lamhruai rih hna sehlaw, an riantuannak ah khuaawng pemnak pe hram ko hna seh.\nCNF/A nih ram le miphun rian an tuannak le ramkhelnak ah an ngeihmi a dikmi hmuitinhnak, kawltung hi upat pek awk le thangthat awk tlak taktak an sinak a ruang pahnihnak a si. Pathian zangfahnak le thluachuah peknak thawng in kannih Chin miphun hi Kawlram (Union of Burma) a dirhtu miphun kan si. Cucu February 12, 1947 kum lio i Panglong khua ah a cangmi tuanbia ah hmuh khawh a si. Kan miphun aiawh in kan pupa le nih Panglong Biakamnak ah minthut nak an rak tuah. Sihmanhsehlaw, kan Kawlram ramkhel a sining tein a rak kal khawh lo caah le Ne Win nih 1962 thawk in Uknak a chuh i , atu 2021 (Min Aung Hlaing) tiang kan tonmi ramkhel diklonak ruangah Panglong Biakamnak chungah aa telmi covo hna cu kan chin miphun nih kan rak ting co lo.\nCNF/A nih an i tinhmi cu, cu Panglong Biakamnak i kan covo hna kan hmuh than khawhnak kha a si. Cucu a tawinak in chim ahcun atu lio ah kan aupi cuahmah mi federal democracy cu a si. CNF/A i tinhmi cu: mahte khuakhan lairelnak (self-determination), miphun dang he i tluknak (ethnic equality), le democracy hi an si. CNF/A nih an dirpi mi le an i tinhmi cu Kawlram rak dirh lio, a hram bunh lio le sersiam lio i kan hmuh ding hrim a simi nihin ni tiang kan hmuh rih lomi covo kha a si. Zei bantuk hriamtlai phu siseh, ramkhel tuahmi party si hna seh, Panglong Biakamnak he a kalhmi (in a pialmi cu) phu poahpoah cu Kawlram tuanbia he kalh in ramkhel tuahmi an si. Atu tiang ah (kumpi kum 33 tiang) CNF/A hi kan pupa ke neh a zultu le a pehzulhtu an si. Hi tinhmi pakhat te hmanh hi dirpi phu le nunnak pek phu cu a si.\nCNF/A nih ram le miphun rian an tuannak le ramkhelnak ah upat pek awk le thangthat awk tlak taktak an sinak a ruang pathumnak cu Kawlram rampi level zong ah bochan awk le hman awk a tlakmi hruaitu an ngeih ruang ah a si. Ram pakhat asiloah miphun pakhat ah hruaitu tha ngeih hi thluachuah lian taktak a si. Zeicah tiahcun, zeizong vialte hi hruaitu cungah a hngetchan ruang ah a si. CNF/A nih hin ni tiang kum (33) chung a nun rihmi, an cawlcangh khawh rih mi hi hruaitu tha an rak ngeih caah a si. Ramkhel ah a dikmi tinhmi an chiah khawhmi hi Kawlram ramkhel tuanbia fiang tein a theimi hruaitu hna an rak um caah a si.\nAbikin, CNF/A i hruaitu hna hi Kawlram i ramkhel a tuah ve mi miphun dang hna i an hruaitu hna he tahchunh khawh an si. An fimnak, an khurkhua ruahnak, an i toidornak, an thiamnak le cawnnak, tibantuk lei zong ah miphun dang hruaitu he zong level pakhat in a dir khomi hruaitu an si. Kawlram, rampi huap zong in aa tel khomi an si. Miphun dang zong nih bochan mi an si hna. Miphun pakhat caah hruaitu a har lio caan ah kannih chin miphun nih CNF/A i hruaitu, bochan awk tlakmi kan rak ngeih hi a sunglawi tuk hrinhran. Khuazing Pathian nih a kan pekmi thluachuah a sang bikmi pakhat ah aa telmi cu rampi level in hruaitu kan ngeih mi hi a si ko.\nCucaah miphun hawi hna, CNF/A cu atu lio ah san an tlaih ah siseh, tlaih lo ah siseh, an thawn ah siseh, an thazaang a der ah siseh ka zahpi hna lai lo. Kumpi kum (33) chung an i pumpeknak (nunnak tampi a liam) le kan pupa keneh zul in ramkhel an hnornak ah a dikmi tinhmi an ngeih ruang ah le rampi pakhat level zong a phan kho mi hruaitu hna an ngeih ruang ah upat awk a tlak mi le thangthat awk a tlakmi an si hrimhrim ko. Kum (33) chung CNF/A hruaitu pawl nih foundation fek tein an thlak cangmi hi a ka kip in a thancho nakhnga kan miphun dihlak nih tuanvo kan ngei.\nA bik in, tuchan kan mino hna hrim nih an liang cung ah cu tuanvo cu an lak le an i khinh a herh. 1947 kum lio i Panglong Biakamnak ah kan hmuh dingmi kan covo hmuh ding caah pupa hna rian pehzulh in March 20 ni 1988 kum ah CNF/A nih an rak thawkmi rian hi tuchan kan mino hna nih teh kan pehzulh kho lai maw? Chin miphun nih kan khua ,kan ram ah daihnak, dinnak, le democracy kan hmuh hlan tiang lungrualnak in kan kutza tlaih in kaar hlangti hna usih ti in. Cattialtu: Salai Henry Lian


Church School | NORWAY CHIN MISSION CHURCH Church School – NORWAY CHIN MISSION CHURCH\n2016-2018 NCMC CE upa caah thimmi hna\nPar Tha Tial CE Haotu, Biak Tha Sung, Esther Par Hnem, Gideon Rem Sang Cung, Pi Par Tial, Val Za Tlung Lian le Sui Len Sung hna hi NCMC Church School kan fa le pawl cawnpiaktu ding mi cu an si hna.\nA Voi ( 3 ) nak NCCF Civui Telemark ah NCMC Church School pawl an kalnak Video thlak mi a si.\nJune 25, 2016 Zarhte ni ah Church School nih timtuahnak an rak ngei mi Church School Picnic cu tlamtling tein Frogner Parken ah an kal kho. Zarpi June 26, zarh hi CE Sunday a si caah Church School nih caan an hman fawn. Hngakchia pawl an colcangh ning zoh tik ah nu le pa lung aa lawm tuk hringhran. Cawnpiaktu saya le sayamah te Bawipa nih thluachuah pe chin ko hna seh.\nNCMC churchschool cu zarhpini chiar kl.14:00 ah ngeih peng a si. Atu in hmailei tiangah hngakchia nih Pathian hmaizoh bu tein kar anhlan ding le Bawipa tih bu tein an nunding mi hi Khrihfabu nih biatak tein tha a pekmi a si. Churchschool cawnnak hi kl.14:00 in kl.16 tiang, upa nih Bawipa thangthat nak an ngeih kar ah tuah a si. Zeiruang ah dah mah lio caan teah hin churchschool cawnnnak an ngeih tiah cun, nu le pa nih zalawng tein le lungthin tak tein Pathian thangthat nak caan an hman khawh lai timi timhnak le ruahchannak te he timhtuah a si.\nCawnpiak tu le cawnnak (2012-2015)\n1. Pi Ngun Tin Thai (hruaitu)\n2. Pi Esther Hnem\n3. Pi Ngun Za Men\n4. Pi Ngun Ku\n5. Leeng Par Tha Tial\nChurchschool cu cawnnak\nPakhatnak : Hngakchia bik (Primary)\nPahnihnak : Upadeuh (junior)\nUpa cem : Upa bik (Sinior)\n2014 chung churchschool cawlcangh nak\na) Pakhatnak ah Churchschool nih a tinhbik mi cu Hngakchia thanglio mi hna nih Pathian an theihding lawng si loin nunphun le zaatlang le holh hi biatak tein anthiam khawhnak ding hi hmaithlak bik mi a si!\nb) Thlakhat voikhat zapi pumh hlan ah nule pa, zapi hmai ah hlasak tinak le acting song piahnak an tuah.\nc) 2014 chungah churchschool hngakchia nuamhnak (picnic) cu voihnih tuahpi dingin khuakhan a si i aluan cia March thla ah khan a voikhat nak nuamhnak cu NCMC biakinn hmai, Stæbekk Strand ah an tuah!\nd) Zarhfatin cawnnak dih ah nule pa pumhnak ah hnahnawh nak an chuahpi lo nak dingah izohkhenh nak an tuah i, nule pa chungin pa hnih le cawnpiak tu hna he zohkhenh tinak ah cun tuanvo lak a si.\ne) Zarhfatin cawnnak ah hngakchia tete Bible caacang chingchiah ding le relding mi pek an si.


Pu Ngun San Aung Cu Ralkap Nih Hmunhma An Pekmi A Cohlan Timi Cu A Mah Lawng Nih A Ruang A Teih! – Chin 11 News\nPu Ngun San Aung Cu Ralkap Nih Hmunhma An Pekmi A Cohlan Timi Cu A Mah Lawng Nih A Ruang A Teih!\nPosted By: chin11news February 12, 2021\nPu Ngun San Aung hi Matupi khuami nih an ibochan ngaimi asi. Kawlram chung Chin sianghngakchia pawl Matupi khua ah seminar kan rak tuah lio ah siapi pakhat a rak kan thah piaktu asi. Afale ThangThang le LingLing zong he kan rak ikom ngai. An inn zong voi tam nawn ka rak lungchuahnak a rak si.\nTutan Chin state uktu dingah ralkap nih an pekmi rian a cohlan ti ka theih tikah ka sia a rem lo, ka lung cu a tlingpi lo. Zeiruangah ralkap nih hmunhma an pekmi a cohlan timi cu a mah lawng nih a ruang a theih bik ko lai. Ralkap nih hmunhma a pekmi Chin miphun pawl zoh hna ah naingngaizi tama siloin an chimmi a ngai ding tete an thim hna ti cu a lang ngai. ” Thut” , ” Dir” an ti ningin a um ding deuh an si hna timi a lang.\nA mah Pu Ngun San Aung siloah Chin miphun pawl nih ralkap pekmi hmunhma hi la hna lak sehlaw nelrawn Kawlpa hna Laitlang uktu ah rak kai sehlaw a tha hnga maw ti ruah awk cu a um ve. Chin miphun chungin ralkap uknak tangah nawlngeihnak iput in lam lai a kalmi pakhat pahnih hi democracy lamzawhnak ah hawikom tha an si te lai maw/lo cu an tuahsernak in a lang te ko lai. Credit: Salai Z T Lian


Theih Dih A si Ko .Tukum thimnak ah NLD nih a cozah ser khawh lakin an tei ti lai lo kan rak ti ciomi kha kan ruah loning piin NLD nih tei cikcek in an tei ko ai. – Hakha Cherry\nTheih Dih A si Ko .Tukum thimnak ah NLD nih a cozah ser khawh lakin an tei ti lai lo kan rak ti ciomi kha kan ruah loning piin NLD nih tei cikcek in an tei ko ai. Kawi nihcun “taungpio kaanpio” lawng si loin, “mo kaungkin pio” lakin an tei an ti phah. Laiholh in cun holh nih a tlinh lo kan ti rua hnga dah.\nMah NLD nih an teimi kha a dik lomi thimnak a si tiah, USDP nih nihin tiang tlang an au. Ngol an tim lo. Ralkap nih a dik lomi thimnak a si kho tiah, voithum ca an chuah ve. NLD cu kaakhat hmanh an holh lo.\nZeicadah USDP an buai lengmang timi le zeicadah ralkap nih cachuah voithum tiang an tuah ve timi khi hruh tuk lo ahcun theih khawh a si ko. USDP thil tuah le ralkap thil tuah a hmaan ko ti phun le a dik ko ti phun 0 in bia a chimmi le ca a ṭialmi pawl hi an theih lo caah a si hrimhrim lo. An theih lonak a ruang hi an caah a hlawkmi zeidek a um caah a si ko.Credit-Pelhkalh


Mipi Leirawitu (Dalaan) Nuva Hna Cu Thah An Si Ve Cang. – Chintanbo\nMay 23, 2021 admin THEIHTLEI 0\nSagaing ramthen, Tatseemyo Mahamiang sang chung ah a ummi Dalan nuva hna cu mipi humhimnak lei tuanvo latu pawl nih dalan a si nak kong an theih ruangah May 22, 2021 ni zingka suimilam 8:15am hrawng ah mipi runvengtu hriamtlai phu nih an kah hna i, an pa U Ting Swe Aung cu a hmun ah a thi colh, tiah thawng theih a si.\nDalan nuva ruangah mipi humhimnak lei hriamtlai phu pawl duhning in an rak cawlcangh kho lo. Atutan meithal in an kahmi hna hi aho dalan paoh nih theihthiamnak an ngeih lo ahcun hmailei an caah a fak chinchin cang lai.An nu zong cu hliamhma a pu ve tiah thawng theih a si. Hi nuva cu ralhrang palik sinah mipi cawlcanghnak pawl duhlonak an langtermi pawl le duty nak hmun an tuahmi pawl an report peng tu an si. Cucaah, mipi humhimnak hriamtlai phu nih an sining fiang tein an theih hnu ah an kah mi hna a si, tiah theih a si.\nDalan pawl cawlcanghnak hi caan sau a nguh lai lo caah, Chin miphun chungin Dalan a tuanmi hna zong nih tuanah an sualnak nan i ngaihchih i, mipi sin lei ah nan tang lo ahcun nan chungkhar ning nan tuar tuk te lai. Atu lio hi caan tha tuk nan ngeih lio caan a si.\n1. Lucifer hi thih-hri-molh zawtnak a ngeih hnu ah Pathian tluk si ding le nawlngeihnak (power) vialte lak a duh. Vancung ah ral dohnak a um tikah, ral a sung. Vancungmi cheu thum cheu khat a hlen khawh hna i vawlei ah aa tlakpi hna. (Bia 12:8-9). A hlen khawhmi vialte zong thih-hri-molh zawtnak a ngeihter dih hna.\n2. Ahab siangpahrang le a first lady Jezebel zong Lucifer nih a hlen khawh hna caah thih-hri-molh zawtnak an ngei ve. Naboth an thah hnu ah a mitsur dum an chuh. Thih-hri-molh mi cu mithah le thil chuh hi zei ah an rel lo. MAH ralkap zong nih mi an thah, thil an chuh ve hna.\n3. Bawipa nih “Ka thin na ka phawh hlei ah Israel mi na sualter hna caah Naboth thi uico nih an liah bantuk in uico nih na thi an liah ve lai” a ti.(1King 21:22). Raldohnak hmun ah mipakhat nih tinh setsai mi ngei loin thal a kahmi nih Ahab cu a khen. A thi cu uico nih an liah ve (1King 22:34-38). A nupi Jezebel zong sar thih in a thi i a sa kha uico nih an ei.(2King 9:37)\n4. David fapa Amnon zong Lucifer nih a hlen caah thih-hri-molh zawtnak a ngei ve. A farnu Tamar kha a tlaihhrem hnu ah huatnak fak ngai in a huat. Absolom nih rawldanghnak a tuah lio, Amnon zu a rit lio ah, thingtan in an tuk i sarthih in a thi. (2Samuel 13:1-29). MAH ralkap zong nih nungak an thleihhrem ve hna.\n5. Thih-hri-molh cangmi hna cu thihnak hri nih a tlaih cang hna i a molh in an molh chin lengmang. Thih-hri-molh a simi hna: Adolf Hitler, Saddam Hussein, Muammar Gaddafi, Bin Laden, hna hi sualnak ngei lomi nunnak tamtuk a lami hna an si. Sarthih sawhsawh hmanh siloin thih chia taktak in an thi ve.\n6. Min Aung Hlaing zong thih-hri-molh zawtnak in a zual ngaingai cang. Amah lawng thih cu a di a riam lo caah hawikawm tampi aa sawm hna. Tangka in a hlen hna. Power le bawi sinak in a hlen hna. Khuabawi le penguk le thim lomi bawi sinak in a hlen hna. A hlen khawh lomi kha meithal in a kahter hna. Thong a thlak hna. Khua a duahpiak hna. Thih-hri-molh lam a zulh caah a rau ti lai lo. Thih-hri-molh hna donghnak bantuk in a dong tuan ve lai.\n7. Min Aung Hlaing thih-hri-molh pa nih a sawmmi khawhmi Laimi nan um sual maw? Nan um ahcun thih-hri-molh pa MAH hi zamtak cang u. Laimi cu vakok nun ngeimi kan si. Dinnak le felnak le raldoh ah ralthami kan si. Thih-hri-molh lakah kan tuanbia i-tel hrimhrim hlah seh. Mipi khamhtu Jesuh lei ah tang zungzal ko hna u sih.\n8. Cathiang nih “Mithalo thiamcoh le miding sualphawt hi an pahnih in Bawipa mithmuh ah fihnung an si veve” a ti. (Pthlukbia 17:15). Credit: Sailo Pa, Midland, TX.\nRalkap Nih Ser Chawm Mi Election Commision Chairman U Thein Soe Nih NLD Party Hrawh A Timh.A Hrawk Kho Lai Maw?


Keimah ka hawi lila nih’Ka dawttuk mi ka nupi a ka tleihrem piak – Onlinenungak\nKeimah ka hawi lila nih’Ka dawttuk mi ka nupi a ka tleihrem piak\nNihin Ka Thil Tawnmi Cu Khua Tampi A Ka Ruahter I Ka Zaang Zong A Faak Kho Taktak Ko!! Nihin ka tawn mi thil tampi lakah ka zaang a faaktuk mi le ka khuaruah a tamtuk mi kong tawi te in ka van langhter ta lai.\nNot:Mah ka hawipa nih a tawn mi le kan miphun le ram nih kan tawn mi hi ai khat ngaingai tiah ka ruah.Kan le miphun chanh hau in a um,a aunak aw kha thei ko nain kan zuanhnawh i kan chanhlo ahcun,kahawi pa a nupi midang nih an sualpi bantuk khi kan hluan sual kohnga.Kan ram le miphun nih unau chanhchuak dingin an kan kawh auhnak hi thei in kan chanhchuak ve hna lai lo maw?CHIN Land lawng khi dah kaw Chin miphun nih kan ngeih mi ram a si cuh,mahpin khi ram dang kan ngei lo. Kai Lawm.


Vawleipi Sifah Raldoh Ni le Kawlram Sifahnak! – The Cherry Par\nVawleipi Sifah Raldoh Ni le Kawlram Sifahnak!\nVawleipi Sifah Raldoh Ni le Kawlram Sifahnak: PG74\n16 October cu Vawleipi ah Sifah tlauter Ni asi. World Poverty Alleviation Day (Poverty Eradication/ Poverty Uproot) ti asi. Sifahnak a hram phawi ni tiah UNO Ni Sunlawi Ni asi. Biaṭha deuh in World Food Day (Vawleipi Tirawl Ni) tiah min an pek.\n← CHRO nih August – September chung nuhrin covo buarnak kong report!\nRev. M Thawng Kam: Chinram tlangpar thlitu sin in tihnung thawng a ra lai, cu thawng nihcun thinphang le lungdong in a tuah hna lai I an I thek lai! →


VAWLEICUNG AH AA DAWH BIKMI VANLONG CU – Chin World News\nVAWLEICUNG AH AA DAWH BIKMI VANLONG CU\nPosted By: thawng November 19, 2018\nVawlei cungah aa dawhcemmi Airbus Waylahnga thilphurhnak Vanlong cu a voikhatnak bik an zuanter cang. Waylahnga bantuk in an sermi vawlei cungah aa dawhcemmi vanlong hna chungah pakhat a sive mi Airbus Beluga XL thilphurhnak vanlong cu July 19 ah a voikhatnak bik an zuanter cang tiah theih asi.\nWaylahnga pakhat vancungah a zuangmi bantuk in an sermi cu vanlong cu tuzing suimilam 10 hrawngah Southern FranceToulouse myo in Airbus building (inn) ah a hngak i thazang a petu minung hi 10,000 hna hmai ah an zuanter.\nSuimilam 4:12 hrawng sau in an zuanter. Cu A330-743L Beluga XL cu pound 51 tluk a ritmi thilri a phurh khawh lai tiah Airbus company nih an chim.\nCu bantuk Vanlong phun cu 5 an ser i cu hna cu Airbus nih a dang vanlong pawl sernak caah a herhmi thilri pawl kha Europe ram ah thilsernak site pawl sin ah kan kuat lai i cu ka cun an hman lai tiah thanhnak an tuah chih.


Michelle Obama Nih President Trump A Tining Cu A Fak Taktak – Chin World News Evening\nJuly 20, 2019 Salai Van World News\nPresident Trump le Democrats nu 4, The Squad hna i doh-elnak a kal peng i, first Lady ṭhing Michelle Obama nih cun Trump cu a von tongh taktak ve cang. “America ram min athantertu le a lianngantertu cu vun rawng phunphun le miphun kip hna kan lungrualnak hi asi.\nAmerica ram ahhian kan chuah ah maw, hmun dang ka dang in a rak pem lutmi zong si hna hmanh usihlaw, hi ram hi kan zahte dih asi i , hi ram hi na ram asi bik hlei lo i, keimah ta bik zong asi ve hlei lo i, kan zah te ta asi dih.\nMichelle Obama nih hin President Trump nih The Squad hna “kirter le kuat ṭhan si hna seh/go back’ a ti cun, American mi a ruatmi si hna seh, cheukhat upa pawl an lungter ngai hna. Reps. Alexandria Ocasio-Cortez of New York, Ayanna Pressley of Massachusetts le Rashida Tlaib of Michigan hna hi cu US ram bakah a chuakmi an si i, Ilhan Omar of Minnesota hi cu Somalia in a rak pem-lutmi asi tiah theih aa chim.


Iran nih missiles in Iraq um US ralkap a kah hna | THE CHIN EXPRESS\nTu zingka dei hlan ah, Iran nih missiles tampi in Iraq i US Vanlawng Ralkap an umnak sakhan 2 a kah, tiah US Ralkap nih thawng a thanh.\nKan hnu zarh ah US nih Iran ralkap bawi Qassem Soleimani a thah ruangah Iran nih kan lehrulhmi asi, tiah Iran cozah nih a thanh.\nDonald Trump nih president a ṭuan chungah tutan hi US nih ramdang ral fakbik a ton asi.\nIran media cheukhat nih “American 80 leng an thi” an ti.\nNain, US cozah nih “atutiang kan check khawh tawk ahcun US ralkap a thimi le aa hliammi an um rih lo, tling deuh in kan check cuahmah lio asi,” tiah a chim. Iraq ralkap bawi nih, “kanmah Iraq ralkap zong aa hliammi le a thimi an um lo,” tiah a chim ve.\n“1:45am le 2:45am kar ah missiles zun 22 in Iraq a kan a kah. Missiles nih cun US le Iraq ralkap an um ṭinak sakhan pawl an khen,” tiah Iraq ralkap nih thawng a thanh.\nAnbar province um Ain al-Assad vanlawng ralkap sakhan le Iraq chaklei i Erbil airport pawngum vanlawng ralkap sakhan a kah hna.\nPresident Donald Trump nih, “A ṭha dih ko! Iran nih Iraq um ralkap sakhan 2 missiles in a kah. Hliam tongmi le a rawkmi kan check hlat lio asi. Atutiang cun, thawngpang ṭha ko,” tiah Twitter ah a ṭial.\n“Vawlei cung khuazei hmun paoh ah let tampi in ralkap ṭhawngbik le hriamnam ṭha bik kan ngei! Thaizing zingka ah thawngthanhnak ka tuahte lai,” ati.\nIran nih, “Iraq um US ralkap vialte kir dih hna seh. US nih a kan lehrulh ahcun hi nak let fak in kan lehrulh ṭhan lai. Middle East um US ralkap vialte nih an tuar lai,” ati.\nZei ruang dah Iran nih US ralkap a kah hna\nIran cozah nih aa bochan bikmi a ralkap bawi Qassem Soleimani cu kan hnu zarh ah President Trump nawlpeknak in US ralkap nih Iraq khualipi Baghdad ah drone in an kah thah.\nIraq um US ralkap a zaza a thah cang hna pinah adang tampi thah a timh rih hna. Iraq khualipi Baghdad um US Tanzung mei duah dingin a tukforhtu hna zong amah hi si. Mah ruangah kan thahmi si, tiah US nih ati.\nIran a thinhung tuk. Iran hruaitu lubik Khamenei nih, “US cu fak taktak in kan lehrulh lai” tiah vawleipi theih in a rak chim colh.\nRalbawi ruak cu Iran mipi tam taktak nih an thlah i “Death to America” tiah an au pah hna, an ṭap pah. Lam an i tlum lo caah an i pah hna i minung 40 leng an thi. Iran ralkap tam taktak nih ruak an thlah ve.\nIran mipi le cozah nih an i bochan tukmi Iran ralkap bawi US nih a thah ruangah atu bantukin Iran nih missiles in Iraq um US Vanlawng Ralkap sakhan 2 a kah hi si.


Dr. Pari nih Covid-19 Thlopbul Ning VIDEO Bakin A Phuan Cang! – Chin 11 News\nDr. Pari nih Covid-19 Thlopbul Ning VIDEO Bakin A Phuan Cang!\nDr. Pari cu caan saupi sizung a um hnuah Video a kan thlah piak tthan cang! Lawmh a um tuk hringhran. Sizung ah lawi kho loin a riah lioah mi tampi nih thla nan campiak i Pathian nih a ngaih i Pathian nih a umpi i dam tein inn zong a phan cang! Sizung a um lio i, a fanu he an i chonhnak te hi rak rel tthan tuah, lung a tawng kho tuk! A tang cem ah video a um lai!


Ngandamnak Kong Archives - Page 29 of 30 - Khuaruah Har News\nSARS bantuk zawtnak rungrul thar coronavirus ruangah North Korea nihcun Tourists pawl an ram luhnak nawl a phih chung lai\nSARS bantuk virus rungrul thar ruangah Tuluk ram ah cun minung pakua hna nih an thihpi cang pinah mitampi hna nih an chonhbarh i an zawt thluahmah hna tikah North Korea ram nihcun anram ven nak ding hrangah tiin tourists pawl hna an ram chung lut kholo dingin nawl achuah\nTuluk ram virus maktuk mi ruangah WHO nihcun tonpumh nak an tuah lai\nTuluk ram chungah cun SARS zawtnak hrik he alo takmi virus rungrul thar phunkhat a karh chin lengmang mi he pehtlaiin vawleicung ngandamnak lei phu WHO nih cun tonpumh nak tuah dingah tuzarh chungah Emmergency Meeting an tuah lai tiah theih asi. Mah zawtnak konglam he pehtlaiin vawlei cung ramkip\nKan vawlei cung hi thurhnawmhnak le zawtnak in a kah dih cang caah zawtnak phun phun nikhat hnu nikhat in an chuak chin lengmang cang. Mah zawtnak lak ah cun tuchunni tiang in sibawite nih damh an ni harh tak tak mi cu cancer zawtnak khi a si. Mah caah\nZunthlum zawtnak fawitein a damter khotu Kokeksii\nZunthlum zawtnak cu tuchan ah cun mitampi hna nih ngeih fawite zawtnak pakhat asi. Mah zawtnak ngeih cang ah cun duhmi zong ei ngam lo, eidin hrial dingmi nih le a tamtuk fawn tung si he zeitik can poh ah um peng a herh tawn ruangah hin mi tampi hna\nEk achek dih hnuah ngandamnak kong arak phuangtu ding ekin chuakthar\nFimthiamnak sangtuk cangmi nih ahrinchuahmi hna nih mitampi akan buaiter supmap lioah hin thilthar nihle achuak than lengmang tawn. Tutan kan rak tarlangh chin dingmi zong hi ek check hlatnak atuah dih hnuah ngandamnak kong arak langhter kho dingmi ekin or ekdur kong asi. Mah ekin cu Micron Technology tiah\nZan fatintein khauhsuai chuanmi lawng a ei peng ruangah tu hnu kumkhat chung telawng nun can angei cangmi kum 18 sianghakchia pa\nTu chan ah cun aman zawng afawi pinah tuahtau ning zong afawituk ruangah eikhawhcolh in tuahmi khauhsuai cu mino tampi nih an ei theu tawn. Mah bantuk eimi arak lartuk tikah cun vawlei cungah a eitu zong an karh chin lengmang ve. Tutan kan rak langhter dingmi zonghi Taiwan ram\nRuhkhua fah timi cu cawlcanghnak atuahlo tukmi hna sinah atlun khawh bantukin acawlcang tukmi zong nih ngeih khawhmi zawtnak phun khat asi. Kum upa le nghakchia deuh hna zong thleidanglo tein a uk khotu mah zawtnak cu ruahlopiin ngeih asitikah cun kan lung nih sivai dindingmi hna le thuh dingmi\nKetin lutmi pawl hrangah faklotein damnak le a luhthantilonak ngha tuah dingning cang\nKetin lut kan timi cu ketin tu kha kan vun chungah alutmi kha asi deuh. Ketin lut cu afaktuk mi le thlopbul hartukmi pakhat asi. cheukhat hna nihcun fahnak tampi tuarin an zai hnuah si an thuh tawn zong na hmuh tawn kolai. Sinain can raulo teah arak chuak than\nAntam tawba rangmi pakhat hmangin kal kan tawl tuah hna lai. Kal phingmi zong ah siseh, kal ah lungum mi hrang zongah siseh, kal ruangah kengfah le luakchuak timi pawl hrangah cun antam tawba rangmi pakhat cu thiangtein tawl hnuah ti tlawmpal he diptein riali amah antam tawba rangmi hlonh\n1. zan na ih hlante ah tilum chungah khuaihliti thlak law ding. Khuaihliti nihcun a phingmi hna azorter pinah khak hna zong anemter. Khuaihliti na ngeihlo zongah tilum ngaimi chungah cite thlak law na ka thuahpiak tawn. Mahbantukin natuah asiahcun a phingmi hna azorter pinah khak hna zong anemter dih.


I Ralring Chin Lengmang A Herh Ko Ee! Falam Ah COVID-19 Mizaw Hmuhchap\nSagaing Ramthen Kalay, Cuhtungpin in Surbung Glof ca ah mirang vawlei le tlakrawh a rak phurmi Forland mawtor ah COVID-19 mizaw positive pakhat hmuh a si tiah kan theih.\n2020 November 19 suimilaam 3:15PM tluk ah Cuhtungpin in a rak ra mi Forland motor pahnih a zultu minung pathum hna cu zawtnak an chek hna i atu bantuk in pakhat sin in an hmuh hi a si.\nZawtnak hmuh mi cu Falam sii-inn ah an kalpi colh i a taang a hawile hna cu Facility Quarantine ah an chiah hna tiah kan theih. Atu Falam sii-inn ah COVID-19 mizaw minung pali zohkhenh lio an si. Credit: The Hakha Post


Salai Ceu Bik Thawng Nih Tial Awi Pa (Pu Tum Sang) A Leh Cang, A Bia A Nem Ngai In Mifim Caah Cun A Mual Um Ngai – Chin 11 News\nSalai Ceu Bik Thawng Nih Tial Awi Pa (Pu Tum Sang) A Leh Cang, A Bia A Nem Ngai In Mifim Caah Cun A Mual Um Ngai\nKa pa Tial Awi Pa (Pu Tum Sang)… na ca ka rel le ka lung tha ruam lo. Acheukhat na tialmi hicu ka lung an fiang lo. Kei cu pumpak in i soisel le idohkalh hi ka uar lem lo. Party le buu riantuannak ah kan ruahnak cu ai dang bak. Asinain cu ruangah pumpak dohkalh (personal attack and character assassination) ituah hi a tha lo ka ti.\nRamdang ah an tuah hmanh ah Chin mitlawmte, ramkhel a notuk rihmi, dothlennak a dih rih lomi ah hi politics hi lut hlah sehlaw ka duh. Kan ruahnak aa dang nain nan pumpak in kan hua hna lo i ka thin zong hang lo i kan doh hna lo.\n— Pahnihnak ah; “miphun sinak in na ka phuah” timi hna hi cu miphun sinak cu Pathian nih serchihmi a si i iphuah khawh si lo. Nanmah tunih keimah pumpak kha “Thantlang peng miphun party in thihtiang” ti phun in nan ka chuah rua. Khakha cu poi ka ti lem lo kei cu. Cun nangmah le Kawi Aung Pa (Pu LMC) party dinhternak hi kei zeihmanh kai thlak lo ka ti cang khah.\nCentral in Commission an thlah (vice chairman pa 2) i cu an finding report in CEC bikhiahnak si i kaa khat zong kai thlak lo ka ti cang khah. Cucu “zapi sinah thanh uh” na ti caah CEC nih zeitindek an ruah hnga…..”zeiruangah dah dinhter nan si” timi kha catluan in an thanh khawh ko—Commission nih fact finding an tuahmi cahmai 5 hrawng a si. Nanmah ca zongah, aho ca zongah a tha lem lo, a herh lem lo tiah ka ruah i CEC zong nih an ruah rua ka ti. Lih le lih-lo tucu kan Pathian le upadi um ko le mahlemah ipuh len hicu aphi tiah ka ruat lem lo.\n“Lih/lo fiang bak ko seh” nan ti tu ahcun nanmah nawl– a ngah ko. Azeisi khom ah, ram le miphun caah kanmah le kan umnak cio in tuanti ko hna usih. Nang le kei hna cu zeihmanh ai cuhkalhmi zong kan si lo i kan buai len awk khi ka hngal bak lo. Kan dohkalh awk le kan buai awk zeihmanh a um lo caah na cungah zeihmanh ka tuah kai thei lo i tuah awk zong a um lo le cucaah ka thinhan ding zong zeihmanh khi a um lo.\nAzei ah dek hitluk in na thinhan Azeisi hmanh ah, lei le dang hmanh ai khawng theo ti pei si cu. Lungsau tein aw. Nannih hna cu mi dingfel, zukhmawn le zeidang zongah a thianghlimmi le biaknak lei zong siseh, kumkhua zongin upa le upatmi nan si caah nanmah lila lungsau izuam hram uh.\nna rel rih lo sual ah:\nAtanglei hi Pu Tum Sang (Tial Awi Pa) nih Salai Ceu Bik Thawng a kuat mi cu a si.\nBY Tum Sang: Kai sum kho ti lo !Salai Ceu Bik Thawng nih a uar tuk mi online ca kuat\nCNLD CEC (Bahu)general Secretary Salai Ceu Bik Thawng a tu lio zeibantuk Party Sizungzi dah na tuan lio?Keimah cu a luan cia mi caan ah ph in na rak pehtlaih lengmang mi Pu Tum Sang (Tial Awi Pa)ka si. 2019 December thla i kan rak i ceih lengmang mi 2020 thimnak ah Thantlang peng Pyine No( 1 ) Candidate caah Pu Lal Mawng Cung cu Thantlang peng CLND EC nih hmunhma pek a si cangnak kong ka rak in chimh i nangmah zong nih cu ti a si ah cun zeihmanh ka chim ti lailo tiah na rak ka ti.A mah Pu LMC zong tha tein ka chimh cang na rak ti kha mu. Nihin ni ah cun Pyine No (1) Candidate kha nangmah nih na co khawh lo caah Thantlang peng le Hakha peng ah a tu bantuk in Chin Party pahnih in ai cheunak hi nangmah ruang ah a si tiah na co hlang kho maw?Kei cu a poi tuk ka ti nang teh a poi na ti ve maw?\nThantlang CNLD a țhing nih cunglei ah Candidate min pek mi hna\n1. Salai Van Bawi Lian\n2. Dr. Van Hmun Lian\n3. Saya Rung Kaw\nNan cohlang duh lo mi hna kha zei ti an um ruang ah dah cohlang than an si nak kong mipi sin ah fiannak nan tuah kho hnga maw? Cu pin ah Pyine No(1) Candidate caah CCPT direct in nan van khanh mi hi CNLD phunglam chung in maw si? Fianternak van tuah uh law tha hnga nan van fianter duh lo le CNLD Bahu nih kan ti mi cu kan ti mi si ko i phunglut a si kan duh lo mi poh cu phungbuar a si ti tel nan van chim kho hnga maw?\nZei ti awk tha.


A Poi Ko Laipa-Chinpa Robert Zirsangzel Nih A Hawinu Pinkung A Tlaihhrem – Chin World News Evening\nNa sianginn ah kan thlah lai tiin GTC sianginn pawngah Pinkunglay nu cu a hawipa nih a tlaihhrem (a sualpi) tiah Kalaymyo Palik zung nih an langhter. Thil umtu ning cu GTC kumkhatnak sianginn kaimi Mai kum 19 nute cu February ni 2 chun ah a naupa nih sianginn ah Motorcycle in thlah dingin an kal.\nSanpiah khua an phak ah Mai i a hawipa GTC sianginn ah a kumkhatnak a kai ve liomi Robert Zirsangzel kum 19 le a hawipa nih cun Mai Motorcycle a citnak hmai ah cun an rak dir i keimah nih ka rak thlah tiin a Motorcycle cun a phurh i a kapi. Zaanlei sumilam 6 hrawngah GTC sianginn hnu ramlakah Robert Zirsangzela nih Mai cu a tlaihhrem tiah February ni 16 chun ah palik sinin theih a si.\nA tlaihhremtu Robert Zersangzela zong palik nih an tlaih khawh cang tiah tuanvo ngeitu Palik bawi Zaw Tun nih a chim. Pinkhunglay hi Pinkhung khua ti zongin an auh i Kalaymyo Tada Oo Lilawn pawng Tivar khua pawngah a ummi a si. A poi ko hibantuk in mino tete nih hiti bantuk lungput kan ngeihmi hi attha lo ngaingai.\nNote: Hi thawngpang hi Falam ca hakha holh in kan lehmi a si caah kan palhnak tete zong a um kho men nain nan kan theihthiamnak lai kan in nawlpat duh hna. Photo: Google\nMi Tlau Kan Ngei: Chin Ngakchia Kum 7 Nute A Tlau A Chungkhar Lungrethei Vansang In An Um Share Cio Piak Cio Hna U Sih


TUTAN RALHRANG BAWI DANTATNAK AN TUAHMI HNA CU RIANSANG LAWNGTE – The Chinlung Post\nSwitzerland nih ralhrang kawlralkap hruaitu lutlai biapi taktak a simi Minister panga hna cu dantatnak a tuah cang hna. Ralhrang kawlralkap hna nih hramhram le ningcang loin nawlngeihnak an lak hnu ah buainak a linsa chin lengmang. Hi ruangah Switzerland nih ralhrang kawlralkap hruaitu lutlai biapi minung panga hna cu dantatnak an tuah tiah an langhter.


NUG cozah nih 'Min Aung Hlaing kan tlaihpiak uh' tiin INTERPOL sinah ca kuat - THE CHIN EXPRESS\nRammi Lungrualnak Cozah (National Unity Government – NUG) nih, “Uknak firtu ralkap bawizik Min Aung Hlaing cu Indonesia ram ah ASEAN meeting kai dingin a kal tikah kan tlaih piak uh” tiin INTERPOL sinah ca a kuat.\nThaizing hi Indonesia khualipi Jakarta ah Myanmar buainak kong lakhruak meeting tuah an timh. Min Aung Hlaing zong meeting kai ve dingin an sawm caah atu bantukin NUG nih INTERPOL sinah ca a kuat hi si.\nINTERPOL cu misual tlaihnak caah vawlei cung ram 194 palek i bawmhnak bu asi. Tahchunnak ah, US nih misual pa tlaih a duhmi kha ramdang ah a um ahcun INTERPOL chungtel ram 194 palek pawl kha bawmh a hal khawh hna.\nNUG nih, “Ralkap cozah hruaitu Min Aung Hlaing cu UN biaceihzung ICJ le ICC ah kuat i tazacuai dingin kan tlaihpiak uh” tiin INTERPOL sinah ca kan kuat, tiah thawng a thanh.\n“April 24 ah, Indonesia khualipi Jakarta ah tuah ding Myanmar kong ASEAN meeting kai dingin a phak tikah rak kan tlaihpiak uh kan ti hna.\n“Ca cu NUG cozah Ramchung le Lahwahkah Vuanci U Lwin Ko Latt nih a kuat.\n“UN nih Rakhine state um Rohingya thahnawnnak kong a hlat i 2018 September 12 ah ‘Min Aung Hlaing cu miphun cihmihnak a tuahtu si’ tiin cathanh a rak chuah cang,” ati.\nNain, Aung San Suu Kyi nih ‘kan ram ah miphun cihmihnak a um lo’ ti bakin UN biaceihzung ICJ ah a rak chim (ralkap a ven) kha awh. NLD le Kawlrammi vialte Suu Kyi (ralkap) lei kan ṭang dih khah. NUG cozah dirhtu zong cu NLD MP CRPH asi. Atu vial ah UN le Rohingya lei kan ṭang ṭhan i khat lei cun a zoh kan chia ngai. Thil dik ṭanh loin mah miatnak lawng a ruatmi kan lo. Suu Kyi nih kha lio ah Rohingya ṭanpi loin ralkap a ṭanpi mi kha aa palh taktak. Mah ruangah ramdang nih an pek cia laksawng vialte an chuh dih, an huat dih. Amah tein lam aa phih dih.\n“2021 February 1 ah Min Aung Hlaing nih kan ram uknak a fir i buainak tel lo tein sandahpiahtu mipi le CDM a tuahmi mipi nuai tampi a tlerh, tukvelh, tlaih, hrem, thah peng hna. Minung 3,331 a tlaih cang hna i 739 a thah cang hna,” tiah NUG nih INTERPOL ca a kuatmi chungah a ṭial chih.\nNain, hiti menmen cun INTERPOL nih Min Aung Hlaing a tlai lai lo ti cu NUG hruaitu pawl nih an hngalh tuk ko lai, Min Aung Hlaing kan cohlang lo ti langhternak caah le a thangchiatnak caah an kuatmi asi. INTERPOL nih an tlaih/lo cu tu zarh chungah a fiang ko lai.


Sept 12, PDF Kalay Cathanh: Kalaymyo In Gangaw Kalmi Zei Bantuk Motor Poh Kan Kah Cang Lai - Chin Eleven News\nKalay in Gangaw lei a kalmi zei bantuk mawtaw paoh kan kah cang hna lai!\nKahdohnak ruangah Kalaymyo le Gangaw karlak ah mawtaw in umkal hlah u tiah PDF Kalay nih kan thanh lengmang cang.\nTuzing in Gangaw peng Namkha le Htay Hlaw khua karlak ah PDF le ralhrang kahdohnak fak ngai in a um. Ralhrang nih umkalnak ah mawtaw sawhsawh an hman lengmang. Cucaah Kalaymyo in Gangaw lei ah zei bantuk mawtaw hmanh kal hlah u tiah ralrin kan in pek than hna. Mawtaw a kalmi cu zei bantuk an si zongah kan kah hna ko hna lai, ti kha hlankan in kan in theihter hna.\nPeople’s Defence Force (Kalay)\nRelchap: Magway remthen, Gangaw peng, Gangaw-Kalay karlak ah a ummi Htay Hlaw khua cu Sept 12, tuzing suimilam 7 hrawngah ralhrang nih mei in an khangh tiah theih a si. Khuami pakhat nih cun “Tuzing suimilam paruk le cheu hrawngah uico ralhrang nih mei in an khangh. Kan inn mei an khangh lio cu a langin kan cuanh, zeihmanh kan ti khawhmi a um lo. Khuami vialte kan himnak dingah kan zam dih” tiah a chim.


Covid-19 sii A Chuak Cang Caah Mipi Nih Kan I Ralrin Ding A Herhmi – Onlinenungak\nCovid-19 sii A Chuak Cang Caah Mipi Nih Kan I Ralrin Ding A Herhmi\nBy chin tawi on December 16, 2020\nCovid-19 sii a chuak cang caah ralrin a herhmi\nKumpi kumkhat hnu ah COVID 19 sii cu U.S ah a voikhatnak COVID 19 sii cu an chuah cang. Atu i an chuahmi hi Pfizer/BioNTech timi sii a si i duhsah tein tampi chuh an timh lio a si. Avoikhatnak ah 2.9 millions an chuah lai caah a tingco hmasa ding cu ngandamnak lei riantuan tu ngandamnak caah thinphang a si mi kha pek hma an si lai.\nZapi sin ah a phak khawhnak cu zei maw can zong a rau kho. Cu caah hi karlak ah hin hlenhmangmi (scammer) pawl tampi an rak chuak ve lai i COVID 19 sii kong he pehtlai in nan phone messasge a si loah nan email ah tampi cakuat le phone chawnh nan tong kho.\nHi pawl nih an i timhmi cu nanmah pumpak konglam, bank card number ti bantuk le nan password tibantuk kha an in hal lai. A tu zok zok nan kan pek lo ahcun nan sung lai ti bantuk hlennak in an ti lai caah tha tein kan i ralrin a hau.\nA hleice in US ah a ummi nih kan i ralrin ngai ngai a hau. Cun Kawlram lei zong ah a um kho. COVID 19 sii a si lomi kha COVID 19 sii a si ti bantuk in online ah zuarnak te pawl an tuah khawh caah a si tak le si tak lo kha acozah thawngpang website a si lo le thil a thei deuhmi sin ah hal hmasa hna usih.\nA tu i COVID-19 sii hi minung pakhat nih voihnih cio hman a hauh caah US chung a ummi lawng tinco ding hmanh ah tam ngai chuah a hau dawh in a um cu caah hlennak chung in kan luat khawhnak hnga online thilzuarnak asilole phone chawnnak ti bantuk in an in pekmi a um ahcun biachahnak na tuah hlan ah na siibawi te sinah maw a silole thil a theimi pakhat sinah hlathlainak tuah hmasa law a him bik.\nCrd: salai Lian Thawng Hnin


Tlangcung party nih a tei men lai tiah ruahchannak sawsawh in tlangcung party lei i thialmi tete zong an i palh diam. – Hakha Cherry\nNLD Party le Unity Government :NLD party nih pyitangsu huttaw ah thutdan 400 tluk ngah dawh a si. Tukum President thim khawhnak le cozah sernak caah a herhmi pyitaungsu hluttaw thutdan cu 322 lawng a si. A hlei le a hluat in a tei. A hui dih ti khawh zong a si. Kawlram mipi nih ASSK hruaimi NLD party nih thlennak lam an sialmi cu mipi nih fek thup in an dirkamh rih tinak a si.\nTlangcung miphun umnak zongah a hui dih ti awk a si. Kawlram ramkhel kongah expert a timi pawl, ramkhel kongah ka thei aa timi pawl, tutan cu an i palh cikcek. 2015 nak in an i palh a faak deuh. Palh sawsawh hmanh a si lo, election hlan i an chimmi pawl kha ngai than hna sehlaw anmah hmanh an i zumh men lai lo ti awk in a dang. Tlangcung party nih a tei men lai tiah ruahchannak sawsawh in tlangcung party lei i thialmi tete zong an i palh diam.\nNLD cozah nizan ah tlangcung party vialte sin ah ca an kuatmi a siseh, U Zaw Htay nih election hlan i a chimmi siseh, election hnu i NLD CEC chungtel, Dr. Myo Ngunt, NLD information chungtuan, Monywa Aung Sin le NLD research center i lutlai a rak tuanmi, Myo Yan Nawng Thein hna nih an chimmi siseh, a ra laimi NLD cozah cu “UNITY Government” si dawh a bik a si.\nPyitaungsu vuanci ah siseh, ramkulh cozah sernak ah siseh, NLD party lawng si loin tlangcung party hna chung in a fitmi an i tel lai tiah zumh a si. A ngaingai tiah cun NLD nih tlangcung mi le party dang herh lo tein cozah ser khawh a si. Asinain tlangcung party hna he ikomh in unity cozah ser an timhmi hmuh tik ah 2021 pin lei ahcun atu nak in peace process, democracy le federal ram sernak caah an lohma a kal deuh hrimhrim lai tiah zumhnak ka ngei. A herh ahcun ralkap pawl zog an rengh cang hna lai tiah zumhnak ka ngei.Credit-Salai Lairamthang


Author : bawimanglian Published: June 22nd, 2017\nCCN nih kan in remh piak lai. Na mawtaw EU Godkjent na tuah i an in Godkjent lo a si ahcun remh a herhmi Godkjent ding in remh piak a si lai. Kan tuah dingmi cu: EU kontroll tuah i Godkjent lomi Rgiteriem thlen a duhmi Service tuah a duhmi le a dang a rawkmi CCN Fund caah pumpek in Oslo a ummi Pu Peng Lawm nih Laimi mawtaw a rawkmi remh piak ding a si. Amah cu Mekaniker, a si. Nan umnak khua ah rat i remh piak kan i zuam lai. Phaisa a lutmi cu CCN riantuannak Fundah a [...]\nAuthor : bawimanglian Published: March 9th, 2017\nChin Student Union in Norway (CSUN) nih a tuahmi siangngakchia tonnak ah "Zeiruang ahdah fimnak cawn hi a herh?" timi biatlang tar in CCN Secretary Peter Sang Lian Thang bia chim ding in an sawm. Norway um siangngakchia tonnak hmun thum/li ah tuah ding in timhnak an ngei. Rogaland Fylke cu March 11. Egersund ah an tuah lai i cuka cun Peter nih fimnak cawn a biapitnak kong a chim lai. Rogaland lawng a si lo, Vest-Agder zong hi tonnak ah telh a si. Peter Sang cu fimnak a duh i fimcawnnak [...]\nAuthor : bawimanglian Published: February 20th, 2017\nSalai Kipp Kho Lian nih Froland i tuahmi CND ah bia a chim lio. Foto: sibmlian February 20, cu Chinmiphun nih kan sunhsak tukmi "ni" a si. Kan Miphun Ni a si. Ramkip i kan umnak cio ah hi ni philh lonak tiin kan tuah hna. Norway i Froland khua zong ah Telemark Fylke le Aust Agder Fylke i a ummi Chinmi hmunkhat teah February 18, ah khan kan rak hmang kho. Salai Kipp Kho Lian, Germany i democracy cawlcanghnak siseh kan miphun ramrian kong ah bochanmi nih a kan telpi i bia zong a chim. "Kan [...]\nAuthor : bawimanglian Published: October 31st, 2010\nRooney kong he pehtlai in Man U manager Ferguson cu journalist za renglo nih 19. Oct press conference ah bia an hal. Zeiruang ahdah Rooney le amah karah rem lonak a um, Rooney hi atu tiang contract thar a ttial lo tikah, a ra laimi January ah na zuar la maw? tbk. an hal. Rooney nih maw Man U hi kaltak a duh, Man U nih dah zuar hrim nan duh? Rooney he kan itong, bia kan iruah le Man U in chuah a duhnak kong fiangte in a ka chimh, tiah Ferguson nih a ti. Ferguson le Rooney hi pafa bantuk in [...]\nAuthor : bawimanglian Published: August 21st, 2010\nLaimi Mottaw Rili ah an char, hngakchia 3 an thaw a rak cat cang. Kum tling lo unau-rual 3 cu 11meter a thukmi Rili ah an char hna. An char hna lio ah an thaw a rak cat cang, nain Sizung an phak hnu ah Sibawi te bawmhnak in thaw an chuah tthan, tiah news vialte nih chim cuahmah. Mi zei an si a ruah awk ka thei lo. Laimi an rak si. Kum 26 pa le kum 17 tang a simi hngakchia pathum cu Mottaw he Rili chung ah an tla i kum 26 pa cu amah te in a chuak kho, an ti. A nih cu a dam ttha, bia zong [...]


𝐅𝐞𝐝𝐞𝐫𝐚𝐥 𝐫𝐚𝐦 𝐬𝐞𝐫𝐧𝐚𝐤 𝐝𝐢𝐧𝐠 𝐥𝐚𝐦𝐭𝐡𝐚𝐫 𝐤𝐚𝐰𝐥 𝐚 𝐡𝐚𝐮 – The Cherry Par\n𝐅𝐞𝐝𝐞𝐫𝐚𝐥 𝐫𝐚𝐦 𝐬𝐞𝐫𝐧𝐚𝐤 𝐝𝐢𝐧𝐠 𝐥𝐚𝐦𝐭𝐡𝐚𝐫 𝐤𝐚𝐰𝐥 𝐚 𝐡𝐚𝐮\nChin miphun nih kan i tinhmi ramkhel kawltung (political goal) kan ni fiang. Cu kan kawltung cu federal democracy ram ser le mah tein khuakhan lairelnak nawl (right to self-determination) lak tthan kha an si ko. Mah tein khuakhan lairel nak nawl kan ti tikah “internal self-determination” timi ramkhel (politics), sipuazi (economics), luhmuzi (social), le nunphun (culture) kongkau ah leng lei hnahnawh nak (outside interference) um loin mah duh ning tein khuakhan lairel nak nawl kha kan chim duhmi asi. “External self-determination” timi ram pakhat bantuk independent ram ser kha kan ni tinh mi asi lo (kan duh ahcun i thim khawh cu asi). Miphun pakhat asi i nunphung, holh le ram (territory/land) a ngeimi paoh nih mah tein khuakhan lairelnak nawl (right to self-determination) kan ngei. UN phunglam le vawleipi upadi (international law) nih a cohlanmi covo asi. Cucu 1960 December 14 UN General Assembly Resolution 1514 (Declaration on the Granting of Independence to Colonial Countries and Peoples) nih tlamtling tein a cohlan.. Cu nawlngeihnak cu lam tampi hmangin kum 70 chung lak tthan kan ni zuam.\n1947 ah Panglong hnatlaknak minthut in kan duhmi ”Federal Pyidaungsu” ram ser rak izuam asi. Asinain kan duhmi federal ram khawh loin Kawl cozah uknak tang tu ah kan phan. Phun dang chim ahcun ram uknak, nawlngeihnak le cozah vialte Kawl nih an lak dih. Federal ram ser dingin hnatlak a rak si nain 1947 Phunghrampi tangah “unitary state” tu ser a rak si. Tlangcungmi nih kan duhmi Federal ram sernak lam a rak pit.\nJune1960 ah Shan ramkhel hruaitu pawl hruainak in “Minority Peoples’ Conference” Tuanggyi khua ah rak tuah asi. Nihin ah Taunggyi Conference ti zong in theih asi. Taunggyi conference ah tlangcungmi nih 1947 phunhrampi remh in federal democracy ram “genuine federal union” ser dingah lungrual tein rak hal asi. Kawlmi U Nu le a party nih an rak duh lo. Kumkhat hnu ah Ne Win nih aana a lak i Federal ram sernak lam a pit hoi. 1962 Ne Win nih uknak a lak hnuah tlangcungmi vialte hriamtlai in Federal ram ser dingah i zuam tthan a hun si. Thisen tampi a luang i nunnak tampi a liam. Kum 50 chung zei a phi hmanh a chuak lo. Lam a pit dih.\nTulio dirhmun in Ralkap cozah he biaruah in Federal ram ser dingah asi kho lo. Parallel cozah bantuk asi mi CHPH cu zumh deuh an si nain ramkhel lei in i hngatchan ding tiangin bochan tlak an si lo. Hi dirhmun ah kan mah tein lam thar kawl kan hau in a lang. Hriamtlai phu lawng rinh awk an ttha lo. CRPH le NLD cozah lawng zong rinh khawh an si lo. Ralhrang (terrorist) bantuk asimi Ralkap cozah cu atu lio dirhmun in an kong ceihawk hmanh a ttha ti lo Asi ahcun zei lam dah kan ngeih?\nLam pakhat te a um rua tiah ka ruahmi cu International Law hi asi. International laws pawl nih “internal self-determination” timi mah tein khuakhan lairelnak hi fek tein a cohlan kan theih. UN declarations tampi zong nih miphun pakhat mah tein khuakhan lairelnak nawl (people right to self-determination) hi a cohlangmi asi. Cu caah International laws pawl le UN declarations pawl i put in miphun le ram hruaitu Interim Federal Cozah ser in “Federated Chin State” tiah vawlei pi theih in thanh khawh asi. Federal ram sernak kong biakhiah dingah Interim Federal Cozah nih International upadi ning tein referendum tuah piak khawh asi. Cu bantuk referendum cu 2017 ah Spain ram Catalonia le Iraq ram Kurdistan Region nih independence laknak caah an tuahmi kha kan hmuh. Kurdistan referendum cu UN member ram tampi nih an cohlan ti kha kan hmuh. A tulio kan dirhmun ah International law le UN declarations hna i tlaih in Catalonia le Kurdistan region bantuk in Federal ram sernak lamthar kawl zong hi lam (option) pakhat ah chiah a ttha hnga lo maw tihi ruah-awk ngai pakhat cu a hun si. Credit: Rual Lian Thang\n← Zeiruang ah dah ralkap nih mi an thahmi hna an pum Khuai in an chungthin an lak hna?\nRalkap pawl an cawl kho ti lo →


LUNG A FAK HRINGHRAN KO. SALAI VAN THA CUNG RUAK CU A RUH TE LAWNG AN VUI – The Chinlung Post\nLung a fak ko. Salai Van Tha Cung ruak cu a ruh ro te lawng an vui e. Kalaymyo Thet Oo Thi Da sang ah a ummi, June 25 ah ralhrang kawlralkap hna nih pafa hna an tlaihmi Salai Van Tha Cung cu ralhrang kawlralkap hna nih covid zawtnak in a nunnak aliam tiah chungkhar hna sin ah thanhnak an tuah pin ah chungkhar hna cu a ruak lak cu chim lo a ruak zohhmanh an sianh hna lo.


Phekone Pengthen I kahdoh Nak A Linsa Taktak (+Video) – Buanchukcho\nPhekone Pengthen I kahdoh Nak A Linsa Taktak (+Video)\nMay 25, 2021 admin THAWNGPANG 0\nMay 23 zinglei nazi 9 hrawngin kah an i thok i cu i an i donak ah cun palik bawi pakhat ai tel i cun a dang palik 4 zong an thi. SAC ralhrang lei tangmi an dih lakin minung 14 an thi tiah PDF Mongpai tuanvongei mi pakhat nih RFA sinah a rak chim. Amah nih cun Sakhan dihlak in nazi 1:30 hrawngah an lak dihnak kong a rak chim. Nazi 1 chungah an dirhmun cu a tha lo ngaingai i minung pa 2 cu kan kutah an i ap lawlaw.\nSakhan chung i um mi meithal a chia duh lomi ralkap le palik minung 15 hrawng cu a hmunah an thi colh tiah a chim. Palik zung cu kan khangh piak dih hna i palik pahnih cu kan tleih hna i tu tiangah cun nung damin kan chiah rih hna ti zongah a chim. An i donak ah cun SAC ralkap lei thi an um bakin PDF lei zongin vawlei chungah bomb an phumi ai lamh sual ruangah hliamhma tuar mi an um i meithal kahnak zongin hliamhma tuarmi 4 an um i pakhat nih cun mual a kan liam tak ve tiah theih a si.\nAn i donak ah cun tatyin 422 ralhrang nih meithal a nganmi he i bawm in an kan kah len ko nain mipi leiin hliam hma tuarmi kan um lo ti awk tluk si. Aruang cu May 23 zinglei nazi 8 hrawngah khuami pawl lengchuak lo dingin PDF tuanvongei tu pawl nih May 22 ah mipi ralrinnak an rak kan pek cang ruangah si. Khuami cheukhat cu inn le lo chuah takin hmunhimnak zong an i kawl cia hna. A tu dirhmun ah hin SAC ralhrang nih meithal an puah tuk ruangah a tangmi um chun khuami cheukhat hna cu leng zongah an chuak ngam hna lo.\nTuah hin leng i chuah menah cun khualei hoihin meithal lianmi an kah tuk ruangah lengchuah zong kan caah a him lo taktak cang tiah mi pakhat nih cun a chim. Tu dirhmunah hin Shanram phekone Township telin Kayak ramkulh khua cheukhat pawl hna ah cun bomb puak siseh i kah dohnak a um lengmang ruangah ramlak i dornak hawl tu mipi 5000 tluk an um cang tiah theih a si.\nCu kong he pehpar in May 23 i ralzaam buk i tuanvongei mi mipakhat nih cun khua tamtuk ah bomb puak thawng le meithal puak thawng thangin i dohnak a um tikah khuachungah um ngam ti loin rawltam le tihal ruahsur tuar in upa hngakchia tar he ram lakah saram bantukin a zaammi hi minung 5000 reng lo kan si cang hna e tiah mipi sinah theihternak an tuah. A bikin Loikaw peng Demoso peng le Phekone peng i a ummi ralzam pawl hi an tam bik.\nRalzaam an tam tuk caah caan saupi chung i ram lak um zong hi a si kho fawn lo. Cu ruangah May 23 in ralzaam buk thar kan dirh i umhmun kan khuarnak pawngkam i ummi ralzaam cheukhat cu kan sin i um dingin kan sawm ve hna. Cu bantuk dirhmunin kan um ruangah ralzaam buk umnak pawngkam ah i do lo dingin nawlnak kan ngei tiah a chim.\nMongpai zong ramri a simi. Kayak ramkulh khua cheukhat kan hnu zarhah khan PDF le SAC ralkap pawl fak ngaiin an i do ve i Kayah ramkulh hrambunh ralkapbu nih bomhnak an rak ngeih cang bantukin hmailei zongah i kap bawmin hmaikal an i tim peng i hmailei tik cun caan zongah i donak a um peng kho men tiah zumhnak an ngei.\nNay Pyi Taw Council Chairman Dr. Myo Aung Sihni Ralhrangbu nih an Tlaih\nKum dang ah siangakchia 3000 deng an kai tawnnak Hakha BEHS No. 1 sianginn ah siangakchia thar an um lo


Dr. Pari: Minung nih tawhfung (key) tel loin tawhinn (lock) an ser bal lo. Pathian zong nih kan cung harnak a tlun tikah phisin nak tawhfung telh chih loin kan cung harnak tlunter a onh lo.. – Myanmar Chins\nDr. Pari: Minung nih tawhfung (key) tel loin tawhinn (lock) an ser bal lo. Pathian zong nih kan cung harnak a tlun tikah phisin nak tawhfung telh chih loin kan cung harnak tlunter a onh lo..\nAugust 25, 2019 Hakha Laimi HEALTH 0\nDr. Pari ; Minung nih tawhfung (key) tel loin tawhinn (lock) an ser bal lo. Pathian zong nih kan cung harnak a tlun tikah phisin nak tawhfung telh chih loin kan cung harnak tlunter a onh lo..\nDr. Pari nih fan laica tein Pathian bia tawite akan hrawmh mi a tha tuk caaah zapi kan hramh chin ve hna. Dr. Pari cu India ram ah Siibawi a tua cuahmah mi a si i ngandamnak kong ah Mizo/Lai holh in mipi akan hrawmh lengmang tu a si.\n” Minung nih tawhfung (key) tel loin tawhinn (lock) an ser bal lo. Pathian zong nih kan cung harnak a tlun tikah phisin nak tawhfung telh chih loin kan cung harnak tlunter a onh lo..” timi cabia tawite tial mi hi rak rel ve hmanh thazang na la ve hrim lai .\nNan message ka rel tikah dam lonak kongah lungre thei in a ummi tampi kan um. Damlo nak ton tikah lau loin lung dai tein chiah hi a bia pi ngai. . ..Vate hmanh aa fut nak thing tenge in ka tla sual lai tiah a phang bal lo. Zeicatiah ai bochan mi cu thing tenge kha siloin a thla deuh tu kha a si.\nMinung nih tawhfung (key) tel loin tawhinn (lock) an ser bal lo. Pathian zong nih kan cung harnak a tlun tikah phisin nak tawhfung telh chih loin kan cung harnak tlunter a onh lo.. Vate nih a thla hmanh ai bochan ngam ahcun kan nih kan i bochan mi cu Lian Ngan Bik pei a si cu.\nA tanglei hi amah Page a si i rak Like ve\nDr. PARI PAGE hi rak Like ve\nNu Hnap Rang Chuak Sining Kong Part (1)\nPosted by Dr. Pari on Saturday, August 3, 2019\nCCUSA Nih Sawmmi Singer Dika & John Thang Indianapolis An Phan Cang\nRonaldo: Vawlei Khamh Hi Ka Rian A Si


Ralkap Nih Ram Mipi Sinah Nawlnak An Tuah Mi – Chin Cele\nFebruary 8, 2021 chincele NEWS 0\nRalkap nih Ram mipi sinah nawlnak ca February 8 ah an tuah. Nawlnak an tuah mi ah zeibantuk pawl dah a tel timi Kawlca in an tialmi Laica in kan rak leh mi tanglei ah kan rak langhter.\nYangon, Hlenda. Center Pawng Ralkap Uk duhlo nak langhter lio\nYangon, Hlenda. Center Pawng Ralkap Uk duhlo nak langhter lio.\nMRTV ah Ralkap nih cathanhnak an tuah mi.\nRalkap Thawngzamhnak MRTV nih An Langhter Mi Cathanh\nBiakil: A tang ca kan langhter mi hi Ralkap nih 8. 2. 2021 ah an chuah mi a si i Laica in kan lehchim mi a si.\nDemocracy phung ning in mi zeipaoh nih zalawng tein chim phuannak nawl, tuan khawhnak nawl le thutdir khawhnak nawl ngei cio a si. Cu bantuk zalawng nak nih midang hnursuan lo ding. Midang he ruahnak le lungput i khah/lawh lo khawh zong a si. Kham/dawnh lo ding, hnursuan lo ding. Cu tikah tu hi Democracy minung covo in konglam a phunphun langhter i midang he bu/phu dirh i midang hnahnawh, hrocer tibantuk pawl Upadi a buar mi cheukhat an um. Dingrep (dicipline) ngeih lo ahcun Democracy hi aa rawk kho mi a si.\nRamkomh daihnak le ram mipi himnak, upadi zulh phung pawl a hnursuan mi sihna seh, a buar mi sihna seh upadi ning tein zulh dawinak kan ngei lai.\nTlukrualnak, Zalawngnak, Huhimnak a duhmi ram mipi nih upadi a buar mi kan cohlang hna lo, cu lawng siloin ram le miphun caah tiin i bawmchanh hna usih law dohti hna usih tiah zangfah kan in nawl hna.\nRalkap uknak hi Ramkomh minung nih kan duhlo, kan cohlan hna lo, asinain ralkap lei nih a cunglei ca an tial mi zoh tikah ram mipi nan hnursuan hna, upadi nan buar tiah sual phawt bantuk a si. Ram mipi nih ralkap kan cohlan lo nak pawl le kan duh lo hna nak pawl i theih ter lo in caan zei maw zat an um rih lai. Asinain Ram mipi hna nih lungdong lo in kan thazang chuah chinchin rih ko hna usih.


CNLD Nih Cozah An Ser Khawhnak Lam An Chimmi Cu Mitcaw Hnabei Sei In An Hnabei A Sei I Mipi Hlennak Ah An Hmang – Chuncha News\nPu Rungkaw nih a von Postmi, CNLD nih Cozah an ser khawhnak lam 3 an ttialmi hi zabui thingpar kaiter ka lawhter. A ruang cu: Tlangparmi/ Chin/Shan/ Kachin/ etc tbk vialte fawnh Parties cio nih 167 in 200 karlak kan hmuh ahcun Cozah kan ser khawh a ti. A chimmi hi practical a kal kho maw, kan zoh hnik lai.\nCentral Cozah ahhin Amyotha he, Pyithu he seats 664 a um. Mah chung ahhin tlangparmi lakah 207 a um. Mah 207 chung ahhin tlangpar parties hna nih a ningpi in an la viar kho lai maw? An la kho lai lo. A ningpi in la viar hna hmanh sehlaw, 207 lawng a si. Cozah ser khawhnak ding ahcun Seats 332 hmuh a hau i, 207 an hmuh zong ah seats 125 a bau rih. Mah a baumi seats hi Ralkap ah maw an lak lai? USDP ah maw? NLD ahdah, an chim lo. Cucaah, mah campaign hi cu practical a ciah lo tiah ka hmuh.\n2nk a chimmi hi NLD nih amahte in Cozah ser khawhnak seats 332 hi hmu hlah sehlaw, Cozah a ser khawhnak hnga caah Party dang aa sawm a hau te lai tiah ruah cio a si i, mah zawnte hi CNLD le tlangparmi an hnabei seinak a si. Asinain, NLD nihcun seats 332 a hmuh lo sual ahcun, Cozah ser khawhnak Seats 332 caahhin, Party dang seats tampi a herh lai lo. Cucaah, a thli tein Independent tbk NLD he alliance a rak tuah ciami an um ko lai si Kaw, cu he cun Cozah an ser khawh thiam hnga. Cucaah, Hika zawn ahhin CNLD tu nihhin atu tein, NLD he alliance tuah lawlaw ve hna sehlaw an campaign a hman deuh hnga ka ti, 3nk Chin State Hluttaw seats 18 ah Chin Parties nih hmuh viar ding an tuakmi cu a si kho lomi a si. Mindat ahhin USDP an tling lai. Cu hmanh ah cun aa zuh cang 🙂 Credit: Zasang Cinzah\nSaya Rung Kaw tialmi <<Chin Miphun Party (CNLD) Cozah Si Khawh Nak Lam Phun (3): Cozah Ser Khawh Ding ah Ṭhutdan (333) a herh. Tlangcung mi nih Ṭhutdan (207) kan ngei. Kawl miphun nih Ṭhutdan (291) an ngei ve. Ralkap nih Ṭhutdan (166) an ngeih ve. 1, Tlangcung mi Party nih 167 – 200 hrawng Ṭhutdan kan hmuh ahcun Zalon tein le Donkhan tu um loin Cozah kan ser khawh. Atam bik Ṭhutdan ahmuhco mi kan si lai caah Tamada zong kan Ṭuan khawh (Zalon tein). Hlutdaw Luzik hna zong kan Ṭuan khawh i CM zong Zalon tein kan Ṭuan khawh cang.\n2, Tlangcung Party hna nih Ṭhutdan 150 hrawng lawng kan hmuhco ah cun: Tambik ahmuh mi Kawl party nih Tamada le Hludaw Luzik an Ṭuan ve lai. CM belte cu Mah le Miphun Party nih mah tein i thimh asi ve lai. 3, Chin State ah Mipi Thimh mi Palai (18) aum. Chin Party asimi CNLD, ZCD le ENDP hna nih hmun (18) ning in hmunhma kan co ahcun, Kawl party lei nih an mah party chung in CM thimh ding mi minung an ngeih ti lai lo. CM cu mah tein kan i thimh khawh lai. Tamada le Hlutdaw Luzik hna tu an mah Kawl party nih an Ṭuan ve lai. Credit: Saya Rung Kaw\nKawl Nih NLD Ah An Vote An Funtom Rih Bantuk In Kannih Zong MIPHUN Ah Kan Thazang Kan Ifun Dih Ve A Herh


Thimnak Kaluh Lio Ah Kaitinh Mi Pakhat Cu : CNLD Sunghter Ding Hi A Biapi Taktak Ah Ka Chiah – Onlinenungak\nThimnak Kaluh Lio Ah Kaitinh Mi Pakhat Cu : CNLD Sunghter Ding Hi A Biapi Taktak Ah Ka Chiah\nMizapi nih an ka cohlan ahcun’ kan ram le miphun caah ka sining dihlak le ka caan dihlak pek in ramrian tuan awk ah July 25 ah biachahnak ka tuah. Ka chawva tiang a herh ning pek ka rak i tim. Nain Nov 8 ah mipi nih an ka cohlang lo. Keimah pumpak caah cun ka sung tiah ka ruat lo.\nThimnak ka luh lio ah kai tinhmi pahnih: 1nak: keimah teinak ngah in eihmuar doh, fimcawnnak lei thlen, JCB zong cawk in thanchonak tampi tuah, kum 40 chung ramrian tuan in CM tiang va tuan te ding khi kai tinhmi cu a si.Mipi nih an cohlang rih lo.\n#Mee thencheu duh menmen ah thimnak ka lut lo, ka miphun ka dawt tuk ve caah ka miphun caah riantuan ve ding thimnak ka luh kha a si. Ka miphun i a ral tiah ka ruahmi CNLD party doh ding zong kai tinhmi pakhat a si chih. Salai Lungthli Tum


Template talk:Rah Ahan F.C. managers - Wikipedia\nTemplate talk:Rah Ahan F.C. managers\n(Redirected from Template talk:Sorinet F.C. managers)\nRetrieved from "https://en.wikipedia.org/w/index.php?title=Template_talk:Rah_Ahan_F.C._managers&oldid=647688082"\tCategories: Template-Class football articlesNA-importance football articlesWikiProject Football articlesTemplate-Class Iran articlesNA-importance Iran articlesWikiProject Iran articles\tNavigation menu\nThis page was last modified on 18 February 2015, at 10:09.


Donald Trump nih China a Chawn huam lo ning kong fiang cik cek in a chim cang\nUar lo awk tha lo, paraltha, pasal cu mah bantuk ding hi si ko. Trump nih fiangtein a chim cang, China he an buai ning cu thei dih si cang. Mah Chinpage ah voih tampi ka rak ttial cang kha.\nChina le US Trade deal zeitindah an kalpi tthan lai ti kong cu ceihmainak ngei tthan ding si cang. Mah kongah Trump nih zeitindah a ruah ning a si ti le, China he i chawn a duh maw duh lo ti a chim mi\nTu lio hi Democrat pawl nih Convention cu ngei lio a si. Trump soiselnak caan an hmang ti bantuk si cang. Bia a chim mi poah nih Trump longte an soisel i, zeitindah US ram hi kan hruai lai tiah mipi tei ding in a chim mi an um lo. Trump an huat ning kong lawngtein chim a si\nPolls a thar bik ah Joe Biden nih Trump cu a tei ti lo, Democrat pawl lungrethei in an um cang. Democrat pawl Convention lio ah mah bantuk in Joe Biden le Trump dirhmun a si cang caah, a ra ding mi zarh ah Republican pawl nih Convention an ngei ve lai i, Trump nih Biden cu a tei ngai cang lai tiah expert pawl hmuh ning a si\nTrump nih Yuma Arizona lei ah rally a ngei lio a si. China le US Trade talks ngei ding mi cu a canceled dih ti a chim. “China he Trade kongah ceiding mi cu ka canceled dih, China hi ka chawn huam lo. (I canceled talks with China,I don’t want to talk to China right now) tiin a tial\nUS le China cu February ah phase-one trade deal an rak ngei lio ah khan thla 6 hnu ah cei tthan si seh tiah biachanak an rak tuah. Tu hi thla 6 a si cang. Chinese Vice Premier Liu He nih U.S. Trade Representative Robert Lighthizer & Treasury Secretary Steven Mnuchin hna cu mah Trade kongah ceihmainak ngei ding a si. Natein US lei nih President Trump nih China he Trade deal kongah China cu a chawn duh lo caah program vialte cu cancel dih a si\nPresident Trump nih “We’ll see what happens.” tiin a ttial than. Tu dirhmun zoh ah cun US le China Trade deal kongah zeihman chim khawh mi a um ti lo. Trump nih China he i chawn a duh ti lo caah zeibantuk dirhmun an phan lai ti cu expert pawl nih mah le zumning chim cio a si. Credit- Twitter\nThawpang rel tu hna, nan zeitin na ruah ning a si, Trump nih mah bantuk in China a chawn huam lo mi hi thil tha a si na ti maw, thil tha lo a si na ti? Comment ah na hmuh ning vun ttial ve\nBe the first to comment on "Donald Trump nih China a Chawn huam lo ning kong fiang cik cek in a chim cang"


Thlapa Cung A Um Mi NASA Nih Christmas Lai Ni Ah Vawleicung Ummi Caah Bible An Rel Piak Mi Hna - Ramleng Chinmi\nHomeTheihtleiThlapa Cung A Um Mi NASA Nih Christmas Lai Ni Ah Vawleicung Ummi Caah Bible An Rel Piak Mi Hna\nThlapa Cung A Um Mi NASA Nih Christmas Lai Ni Ah Vawleicung Ummi Caah Bible An Rel Piak Mi Hna\nDecember 24, 2018 Van Ram Thang Theihtlei 0\nKum 1968, July thla ah thlapa cungah NASA nih minung 3 an rak thlah hna. An thlah mihna mithiamsang hna cu Frank Borman, Jim Lovell, le Bill Anders hna an si. Cu an thlah nak hna cu Apollo 8 mission tiah an kawh.\nKan umnak vawleipi in vawlei dang ahcun an zuang thluahmah, kan vawleipi cu an hlat thluahmah i vawleidang an neih thluahmah. Thlapa cung an va phak hi cu December, 1968 ah a va si cang. Thlapa cu voi 10 kheng te an va hel.\nThlapa voi 10 khengte an hel ahhin Christmas thla, December 21 a si. An umnak thlapa cungin vawlei ah rak kir a za cang. Thlapa in tlawmpal an van zuan hnu ah kan vawleipi cu an hmuh i dawh taktak in hman an thlak khawh. Vawlei le thlapa an zoh tikah Pathian kutneh le sunparnak lawngte an hmuh. Pathian nih sunparnak co ko seh an ti.\nDecember 24, thlapa cung an um lioah vawleicung ummi minung hna cu Christmas thawngttha caah Bible an van rel piak hna. Vawlei dang in Bible ca an rel mi cu vawleicung minung billion pakhat leeng nih an zoh i an ngeih. Cu bible cacaang an rel mi cu Genesis 1 :1-10 tiang hi a si. Cuhnu nitlawmpal pal a rauh ah him tein vawleipi an rak phan. Atanglei hi Bible ca an rel lio video a si.\nGenesis 1: 1-10 ” A hramthawk ah, Pathian nih van le vawlei a ser hna tikah, * 2vawlei cu mui zong a ngei lo, pungsan zong a ngei lo. Rilipi cu muihnak nih a khuh i ti cungah cun Pathian ṭhawnnak * cu aa chawk. 3Cun Pathian nih, “Ceunak um seh,” tiah a ti i ceunak cu a hung um. * 4Ceunak cu a zoh i aa lawm. Cun ceunak le muihnak cu a ṭhen hna i 5ceunak cu “Chun” tiah min a sak i muihnak cu “Zan” tiah a ti. Zanlei cu a hung dih i zinglei kha a hung um — cucu ni khatnak ni cu a si.\n6Cun Pathian nih cun, “Ti le ti a ṭhentu hna ding caah aa kuaimi van pakhat in um seh law, ti cu hmun hnih ah um hna seh,” tiah a ti i cu tining cun a hung si. * 7Cuticun Pathian nih cun van kuai cu a ser i a tang i a ummi ti le a cung i a ummi ti cu a ṭhen hna; 8van kuai cu a min ah “Van” a sak. Zanlei cu a hung dih i zinglei kha a hung um, cucu ni hnihnak ni cu a si.\n9Cun Pathian nih cun, “Van tang i a ummi ti cu hmun khat ah i pum hna seh law vawlei kha hung lang seh,” tiah nawl a pek i cu bang cun a hung si. 10Vawlei cu a min ah “Vawlei” a sak i a pumhtermi ti cu “Rili” tiah a ti. A tuahmi kha a zoh i a lung a si.\nRef: CBN News, NASA


Video Archives - Page 4 of 77 - Khuaruah Har News\nVitaly Bigdash Le De Ridder A Rauh Hlan Ah An Ni Thong Tthan Lai, A Ni Thla Fehter Si Cang\nVitaly Bigdash hi Aung La Nsang he Singapore ah an rak i tthua i Aung La a rak sung bal. Hi pa he hin vawi thum bak te an i thongh nak a si Vitaly nih puai hnih ah teinak a hmuh hi asi. Kan hnung kum October ni 30\nIndia Ram Noida Ah Kan Laipa Inn Saknak Ah A Nunnak Liam\nNoida, News Delhi, India ram ah kan Laipa letama thiam Tg. Pau ngaih Thang cu inn an saknak ah chungtlik zawtnak in a nunnak a liam i company lei nih a ruak an fimglom duh lo ruangah company rianttuan vialte nih duhlohnak langhter in sandah an piah. Lai mi kan\nRam Hla An Phuah Mi Vialte Ahcun Hi Hla Hi A Ttha Cem Cu Ko Lai Dah\nLalenkawli Pautu nih a sak mi Kan Ram Thlaphang tihmi hla hi rak ngai ve hmanh kan lai holh in si seh, mizo holh si seh ram hla tampi an phuah cang i, cu an phuah mi vialte lak ah mah hla te hi a ttha cem ko rua. Tu\nA Nupi Nih Padang A Duh Tak Mi Pu Rama Le A Fapa Pahnih Zo Inspiration Thil Tuah Cu Upat An Tlak Kho Tuk Ee\nLai Media tampi zong nih an rak ttialmi, Pu Rama le a fapa pahnih hna kha atu cu Zo Inspiration nih bawmhnak an kawlpiak hna i inn ttha tukmi an sak khawhpiak hna lengah inn chung thilri a herhmi vialte an chiahpiak dih hna. Mah lawng hlah, an nun cannak\nMizo Hlasak Thiam Ka Ngaih Mi Vialte Ah Hi Nu Nak Thiam Hi An Um Rih Loh, Ka Hmu Rih Hna Lo\nMah hla hi mirang hla zong in minung tam tuk nih an sak cang mi asi. Mirang satu zawng si seh, Mizo hla zawng in si seh, ka ngaih lo mi hi an um tuk lem lo, cu chung ahcun hi nu nak in a thiam mi hi ka hmuh\nKNDO Phu Fonh Nih Wawlay Palik Sakhan An Lak Lio Nak Video\nKNDO Nih Palik Sakhan An Kah Palik Bawi Pakhat Le A Naule Pahnih An Tlaih. Wawlay Palik Camp Kahdohnak Ah KNDO Nih Palik 2 An Thah Hna, Sakhan Hmu Le Palik 2 A Nung In An Tlaih Hna Pin Ah Hriamthil Cheukhat An Chuh Hna. Karen ramkulh, Myawaddy peng Wawlay\nCDF Matupi Nih SAC Ralkap 7 An Thah Hna Nak Video\nCDF Matupi Nih SAC Ralkap 7 An Thah Hna. Chin ramkulh, Mindat- Matupi mataw lampi, mengtung 87 ah meithal puah pah in rallam a sial mi SAC ralkap hna rallam cu neih tein kan kah hna tiah CDF Matupi nih nihin ah an langhter. Cu kahdohnak cu April 7 ah\nVawlei Cung Hlasak Thiam Minthang Justin Bieber Zawtnak Ttha Lo nih A Tlunh\nKum 28 upa vawlei cung hlasak thiam minthang Justin Bieber cu a hmai ah zawtnak ttha lo nih a tlunh caah Washington DC le Toronto a Show tuah a timh mi vialte a cancel ter dih than tiah theih asi. A mah Justin Bieber nih A Instangram ah a hmai\nMah Hla Te Hi Rak Ngai Ve Hmanh Thinlung Kekkuai Dih Nak A Si\nMizoram, Aizawl ah a cang bal lo mi thil a cang ruang ah mizoram mipi mithli tla in a tuah dih hna. Thil cang mi cu tlangval Patric Lalenkawla le Saiha nungak Naom Malsawmdawngzeli cu an i duhtuk caah tthitumhnak tuah ding in biachahnak an tuah dih. May 4, 2022\nRasia Nih Ukraine Lei Khat Tthup In An Phurh Mi Hriamnam Cu Ukraine Nih Cei Cikcek In An Rak Hrawh Piak\nRasia Nih Ukraine Lei Khat Tthup In An Phurh Mi Hriamnam Cu Ukraine Nih Cei Cikcek In An Rak Hrawh Piak. Russia tank le hriamnam ngam pawl cu tlanglawng in Ukraine leiah khat thup in an rak phurh hna, Ukraine nih cei cikcek in thong tampi remh than awk tha


Zualko: Sister Caroline Hmun Bawi (SJA Nih Dam Lonak In Mual A Kan Liam Taak Ee – Chin World News Evening\nZualko: Sister Caroline Hmun Bawi (SJA Nih Dam Lonak In Mual A Kan Liam Taak Ee\nMay 17, 2020 May 17, 2020 Salai Van Chin News\nRest In Peace Sr.Caroline Hmun Bawi (SJA) Sr. Caroline Hmun Bawi (61) cu tuzing sml 8:10 am ah a sertu Pathian sinah a kan dinhtak cang. A zawtfah lio ah a cawng hramtu SJA Sister hna le a unau chungkhat rualchan cingla hna, thlacamnak in siseh ngeihchiah chawva in siseh a bawmchantu vialte nan cungah lawmnak tampi kan ngei.\nSister Caroline siizung a umlio ah Catholic zumtu hna caah a biapi bikmi sathauthiang thuhnak (Anointing of the sick) Sacrament a petu Bishop Felix Lian Khen Thang (Bishop of Kalay Diocese) cungah lawmhnak tampi kan ngei. Genesis 3:19 “Nangmah cu, cu vawlei cun sermi na si. Leidip na si i leidip ah na kir ṭhan lai,” a ti.\nA konglam tlawmpal: Sr. Caroline Hmun Bawi (SJA) cu nizan May (4) ni ah Royal City siiinn, Kalaymyo ah an chiah i a zunthlum le thithlum le kalzawtnak(ဆီျးို သွေးချို ကျောက်ကပ်) a ngeimi a si. Amah hi 2006-2008 tiang Hakha ah a rak um i Sister in charge le St. Thomas boarding school ah hruaitu dirhmun in ṭuanvo a latu a rak si. Atu hi St.Joseph’s Convent, Kalaymyo (St. Mary’s Cathedral compound) ah Sister in charge dirhmun in ṭuanvo ngeitu a si. Asinain tuzing atubantukin mual a kan liam taak. RVA Hakha Chin\nDr. Van Ram Uk Te Nupa Kong Thawngpang Ṭha Taktak A Um Lawmh A Um Tuk Hringhran\nCongratulations!Ester Par Lainu Esther Nih Southeast High School In Cacawn Kum 2020 Ah Cathiam Bik In Sianginn A Kan Dih Piak


Nibang kan chunhnut ii kan tlai sual cun poi tuk te ko lai hi ta.. – Hakha Cherry\nNibang kan chunhnut ii kan tlai sual cun poi tuk te ko lai hi ta..\nKan Nu Chinram khualipi zong ah DALAAN nih an Tthawngchin leng mang.Kan fanau le umnak inn le lo ,an thutdir ning konglam tling khitkhat in Ralhrang nih an hun kan hngalh khawh colh lengmang pin ah kan inn kan lo cia ah thah le nawn Hnawngtan colh kan si..\nKan ruak zong lak le humh khawh lo tiang kan hung si cang..Mah dir hmun ah miohun hawi lak ah mahzawn long ruat le Kawl le Ralhrang lei Ttanh in cawlcang mi kan um peng rih ..\nKan hriam tlai hna nih kan hngak deuh ko rih uh ti kan ni manh deuh rih lo ti a vun si rih hoi hin cun lung a caw mit a vai ko cang ee..Kan fanau le Upat nak kan in pek hna.Rest in Power.AZIDAW PUNG AWNGZAH MEE..Credit-JohnF Thanwg\nJune 5: TCP Thawngpang Neknawi (News in brief)June 5, Tuzing Demoso Kahdohnak Ah Ralhrang Hnu An Tolh.Karenni (Kaya) ramkulh Demoso myone ah June 5, tuzing ah kahdohnak a chuak than i ralhrang cu hnu an tolh tiah theih a si. Demoso PDF nih ralhrang hna umnak hmun ah an va kahmi hna a si.An i kah caan hi suimilam pahnih chung hrawng a rau, zinglei 7 lonh hrawngah ralhrang cu hnu an tolh hi a si (Than Lwin Khet).\nIrrawaddy Remthen Kahdohnak Ah PDF Lei Pathum An Thi, Hliamtuar An Tam. Irrawaddy remthen Hle Suai khua ah June 5, tuni zinglei 8 ah ralhrang le PDF kahdohnak a um i PDF lei pathum an thi, hliamtuar an tam tiah theih a si. Hi nakin a thimi an tam deuh zong a si kho tiah khuami nih an chim.“An i kah thawng cu a thang taktak. Kiangkap khuami hna cu an tlizam dih cang. PDF lei an dirhmun a chia deuh rua” tiah khuami pakhat nih a chim.Atu cu kahdoh thawng a dai rih. Pathein lei in ralhrang zeimawzat an ra lio tiah Generation Z nih an thanh (Khit Thit Media).\nKanpetlet Ah Kahdohnak A Fak.June 5, tuzing 8 hrawngin ralhrang le CDF-Kanpetlet kahdohnak a um i a fak ngai tiah theih a si. Kanpetlet khuapi chungah a ummi hna cu ralring tein um dingah le a si khawh ahcun a himnak hmun ah tlikzam dingin Kanpetlet mipu uknak bu nih an facebook page ah an thanh (Chin World).\nMobye Ah Biakinn A Hngakmi Hna Cu Ralhrang Nih An Tlaih Hna.Shan ramkulh chaklei Mobye myo ah nizan, June 4 zanlei 4 ah ralhrang nih biakinn ah hmunhma an khuar sual lai ti phan ah biakinn a hngaktu hna cu ralhrang nih an tlaih i an kalpi hna tiah theih a si. Hi biakinn hi RC biakinn a si.“An tlaihmi hna an tam ngai. Biakinn a hngakmi an si, biakinn chung bak ah an va dawh hna. Atu tiang an thlah rih hna lo” an tlaih lakah aa telmi chungkhat nih an chim. Pehtlaih khawh zong an si lo tiah theih a si (The 74 Media). The Chin Post


Khua Upa nih Ralkap cu nan dor tak ko hna lai maw, an phung cu kan zulh tak ko lai maw? – THE CHINLAND POST\nRalkap nih Nawlngeihnak hramhram in an lak hnu ah zulhphung thlennak, remhnak le tharchuahnak in a thar khitkhet te a chuahmi hi 200 lengpi a si cang. Culak ah Order lawnglawng a thar an chuah mi hi September 1 tiang ah 179 tiang a phan cang. A tam meisei!\nFebruary 1 thawk in, zulh ding mi nawlphung Ralkap nih Mizpi sin thawngthanh (public announcement), theiternak (notification) tbk. in a phunphun an chuahmi vialte hi cu fonh in a tam tuk hringhran cang. Cucu vialte zapi zaran nih a theih hmanh kan theih lo [ding] mi cu kan zulh dih kun lai maw? Cucu zulh ding cun maw Ralkap cu kan va dor in nawlpat kun hna lai?\nKan Pale, khua upa le Pastor-te bochanmi cheukhat nih nan va ton hna i, anmah he hnatlaknak nan ngeih ko a si ahcun, Ralkap Uknak Phung nan nunter tinak a si ko hnga. Tutan ah ramkhel buainak (political crisis) a si i, ramkhel phichuak (political solution) kan duh mi – Mahte Khuakhan Lairelnak (Self-Determination) – kan chuahpi tung lo ah cun a suallam a ngei mi [tonnak le hnatlaknak] a si hnga maw.\nCovo kong cu hei chia ko rih usih, caan karlak ah kan mipi an tem tuk, nu le ngakchia an harsa tuk nan ti ruang ah nan tonmi le biaruahnak nan ngeih mi a si ko ahcun, Ralkap nih kan lungput an kan thencheu le lungrualnak a hrawhlo nakding hi biatakte in nan ruah i tutan cu zapi dohthlennak a si bang, kaptanh ngeilo in aiawhtu (third party) kan si tbk. dirhmun hin cun nan kan um piak awk a si lo. Atulio kan sining zoh tik ah, third party cu aa um thiam rua lo tiah ka ruah – dohthlennak ah a telmi (Conflict Party) tu kan si dih – Ralkap lei tang maw, Mizapi lei tang dah!\nCucu vun fianternak ah, Ralkap nih nawlchuah, thawngthanh, theihternak tbk. a phunphun an chuahmi vialte lak ah a tuante lei ah an rak tuah cangmi phung remhmi le thlenmi pakhat hnihte hun char ka duh. A hlei khun in, atulio Hakha ah kan upa, Khuanu/Pa le Pastor-te nih Ralkap Lutlai tonnak in bia-alnak a chuahter bik tiah ka ruahmi lak ah pakhat “Mikhual le Miriak Cazin” le khuachung ah mitlaihnak a fah chin mi kong hi a si. Cucu, 2008 Phunghram i Dal 419 nak ning in Ralkap nih kan tuah an timi le remhmi lawngte a si.\n2021 February 13 ah State Administration Council (SAC) Law No. 3/2021 ah phung an thlen colhmi cu Mirangca in “Fourth Amendment of the Ward or Village-Tract Administration Law” tiah timi “Sang le Khuate Uknak Phung” kha a si. Cucu, phundang in chim ahcun, khual le miriak cazin pek Eh-sa-zin Taing nan timi he a pehtlai mi kha a si. Cu phung i Caang 17 nak ah, Sang/Khuate chung ah a um lo mi poahpoah nih Sang/Khuate Uktu (upa) sin ah riahnak le tlunkalnak kong theihter le chimh ding ti a si. Cucu tuahlo le zulhlo ahcun, Tangka 10,000 silo ah Nisarih (7days) thongthlak khawh a si tiah an remh than mi a si.\nHihi 2016 November 22 ah Democracy ram ah a phung a si lo tiah an rak hrawh cang mi phung kha an nunter mi a si.\nCun, SAC Law No. 4/2021 an thlenremhnak an tuah than mi cu rammi humhimnak (security) le pumpak (privacy) kong he pehtlai in a si. Hi phung i Caang 5,7 le 8 ah phungning tein rammi pumpak sinak in humhimnak le pumpak kongkau (privacy) kan ngei. Asinain, February 17 thawk in Ralkap nih cu vialte cu an let dih cang tik ah, Court (tazazung) in nawlchuahnak tello in na inn ah rak luh, na pumpak thil duhpoah in kawl, lak le tlaihkhih khawh na si (caang 5), ahopoah kha suimilam 24 leng tiang lonh in hren le tlaihkhihnak nawl (caang 7) le pehtlaihnak vialte ngaih le ngiat khawh, tahchunnak ah telephone chawnhnak a thlite in ngaih (caang 8) mi in tlaihnak ah hmannak nawl tbk. an si.\nA dang pakhat cu, atulio ah kan theih bikmi Ralkap nih pumpak pakhat a tlaih tik ah Pohmah a benh colhmi kha a si. Cucu Penal Code a si i, Caang 505 (a) (b) le (c) zawn hi a hman bik mi a si. Ram mipi asiloah cozah riantuantu caah thatlonak lei asilo ah tihnak lei a chuahter kho tu, hnahnawhnak, cawlcanghnak, rawhralnak, a diklo mi tuah or tuah timh timi lunghrinnak ruang ah tlaihkhih in hren khawhnak a si. Mi sawhsawh caah an hman bikmi cu 505 (a) hi a si. Cozah riantuantu upa deuh cu 505 (b) in an hren hna.\nA donghnak ah SAC Law No. 7/2021 hi a si. Hihi cu tampi ka langhter ti lai lo, Kutput Sehthil lei kong he pehtlaimi (Electronic Transactions Law) ti a si i, Email kuat ruang ah thong saupi an rak tlak tawnnak kha a si. Phung an remhmi pawl hi ningcang tein ka let lo, a fiannak men in ka lehmi a si. A dang a tampi a um liangluang rih.\nKhah! Hihi phung, nawl, thawngthanh le theihternak an chuahmi zaaleng chung ah pali telawng ka hun char. A thei zong kan um lai, thei lo zong um khawh a si.\nRalkap Uknak Kan Duhlo tiah CDM tuah in Hakha Mizapi he Duhlonak a langhtermi Penguk Zung Riantuantu hna/TCP\nKhualriak cazin cu kan pek awk a si ko tiah nan ti a si ahcun, Ralkap Uknak phundang (indirect) in nan cohlan kha a si ko. Atu ah, kan zulh awk a si ko timi le zulh awk a si lo timi kong ah lung a then. Kan upa nih an tuahmi cu a tha ko tiah a ruat mi um lio ah, a silo zulh awk a si lo timi um a si. Kan Pastor te chung lila ah upa deuh le mino deuh in nan ruahnak a then. Midang kan i thenmi cu hei chia ko u sih! Nain, nan mawh lo, Phungki zong upa le mino in an i then ve; Ralkap nih nawlngeihnak an lakmi cu an cohlan a si lo nain, an cawlcang lem lo pin ah Ralkap nawlzulh an i tim. Cun, midang kha an fial ve hna. Nain, a no deuh nih cun an duh lo.\nPhundang in, atulio cawlcanghnak mit in kan zoh than a si ahcun, Cozah riantuantu pawl kan nuar piak ko u, CDM kan tuah piak ko u, Zung kai hlah u, chuak u tiah Ralkap Uknak sin ah tan-lo-ding (non-cooporeation) tuah ding ah rak aumi pawl he khan a kalh taktak mi a si. Cuchin chap ah, anmah CDM tuah lio mi cu hmaithlak (target) an si rih hui. Kan ruah deuh ngaingai a hau rua ka ti…\nA cunglei langhter mi vialte hi nawlngeihnak an lak in a zarh ah an thlenremh colh mi a si. Caan tawi lawng nawlngeihnak tlaih an i timh lo ruang ah anmah ca a tha ding mi Mirang chan lio le a luan ciami Ralkap uknak chan ah rak hmanmi kha an nunter than. Cucu, anmah caah a tha ding le anmah duhning tein an cawlcangh khawhnak hnga ding kha February in an rak tuah cia mi kha a si. Tuchan holh cun, Ralkap uknak phung thalo pawl kha, an rak delete taktak lo, file dang ah an chiah mi kha an hun lak than i uk an kan timh.\nCucaah, anmah he bia kan i ruah ko lai, a thatnak in kan khan ko lai tiah kan ti a si ahcun Ralkap nih an rak ruahcia mi cu mipi nih an kan doh tik ah kan tei kho hna hlah sehlaw, kan duh ning tein kan ukte hna lai timi an i timhmi chung ah, va phum – mah thlankhur mahte in cawh khi a si ko. Kan dohthlennak hmuitinh a si mi Ralkap Hramhram Uknak doh in Mizapi uknak (Democracy) phung lawng silo in kan nih Chin miphun caah cun Mahte Khuakhan Lairelnak (Self-determination) a hmuitinh mi kan si, cucu kan biaruahnak nih a chuahpi maw timi ruah a hau.\nCun, nan nih cu kaptanh ngei lo nan si, Biaknak le Khuanupa cu an in upat mi hna nan si tiah Ralkap nih a hleng in “Third Party” an in timi hna ruang izumh in Biaknak lei in nan hruaimi Tuu-ruun he ruahnak kalhnak a chuak sual maw? A kalh ahcun, Ralkap nih a kan thencheu mi (Divide and Rule) phung – ruahnak thencheuter i fawi deuh in uknak – an hlawntlin a si hnga. Biaknak lei thlarau kong ah cun, nan kan hruai awk a si ko hnga, asinain, ramkhel ahcun hmuh khawhlo mi vancung pennak bang silo in vawlei ah mithmuh in tinco dingmi a si ko caah, a fiang mi le duhmi hlawhtlinnak lam kha kan biaknak le khua upa nih nan zulh ve hna awk zong a si ve ko.#\nEditor, 2021 September 30\nPrevious Mizapi cawlcanghnak ah a chuak theo mi buaibainak: Zeitindah kan tei lai?\nNext NCA minthut kum 6 tlin camtuak ah hriamtlai he pehtlaimi thongtla 114 an thlah; CNF an i tel lo


Hrin Cia Fa Le Nih Hringtu Nu Cia Hmah Rem Lo In Hi Ti Bantuk In Tuahto Hi Cu A Fak Ngai Ko Mu. – Onlinenungak\nHrin Cia Fa Le Nih Hringtu Nu Cia Hmah Rem Lo In Hi Ti Bantuk In Tuahto Hi Cu A Fak Ngai Ko Mu.\nCaan Khat lio ah Sianginn Ah Ca a rak chim tu sayamah cu Lamkam Ah Thawl le hlonh A Tong\nHi Thil acang mi hi ngai khi a si. Hlam ah cun Mitam pi fimnak cheu tu le cawnpiak tu a si pin ah amh ca chimnak thawngin milian ngan mifim a chuahmi tam pi an um len nain a tu ah cun a ho zeirel tong lo in lamkam ah a ho zohkhentu le bawmtu ngei lo in a um cang i, Hi syamah tar nu a chartu le abawmtu nu pakhat nih hi a kong lam cu a chim.\nHi ti tai tai i hringtu nu le pa tuah to cu a fak ngai ngai ko. fale cu cu lak le zalak an kan zoh lawng hmanh si lo mah kutke te dir khawhnak lam a kan sial piak tu an si. kan tuah kan tuan kan chuah pi kho ve ai ti phun le an chuahpi an tuan mi a um ti lo ti phun duh poah nu le pa tuah a hmang mi hna kan um ve sual cun a poi tuk lai.\nMah nu pi tar nu zg hi a fa le nih zohkhenh le cawngh hramh an zuam ti lo ruang ah inn in an thawl i, ni lin lak khua zei dornak ngei lo in lam cung ah tihal le pawtam in an chiah hmuh ah cun thinlung hi fah lo awk hi a tha hrim hrim lo. Hi an thawl nak a ruag bik cu a kumkhua upat lei apat caah tunge a pian i, hngakchia bantuk in a hnohtuk a chim tamtuk ti ruang ah inn in an thawl nak a si tiah a mah a va chanh tu nih cun a chim.\nCu ti lam kam i an hlonh mi pitar nu cu lam cung a kal len lio ah cun cycle nih a pah i thokho lo le cawlcang kho lo in a um cu pawngkam minung nih an zoh kho lo i an zuan hnawh i lamkam lei ah na kal pi cu minung pakhatnih a hmuh i cu ah cun ‘Poh’ timi Nu cu thawng an thanh hi a si.\nPuh timi nu nih a tuah mi dinhnak cu phaisa lei kongkau zong ah harnak an ngeih ve caah thaizing hman ding phaisa hmanh ngeih lo caah Midang sin ah phiasa ting 5 ka cawi chap pin ah lo theih lo in rian dang zong tuan hnu ah lei ba hna cham pah ding a si tiah puh zeit-ta ngeitu nu nih cun a chim.\nsi nain, hi bantuk harnak a tong mi hmuh ko i zei rel lo i vun kal tak ding cu ka thinlung nihi a celh lo caah bawmh lo le char lo in ka um khawh lo caah, harnak cu liang cung khinh in ka cahrnaka si tiah a chim.။\nA tu zong hi, Mah pitar bawmh ding ah စလင်း ah ka um tiah “Poh” nih cun a chim.lam cung ah khua a ka ruahter ngai, minung hi kan mah caah thatnak um ti lo tiah kan ruah cang nu ah cun zei tlachiatnak zong hmanh ruat kho ti lo in saram bantuk fanu le fapa hna zong nih nu le pa zei rel lo\nlam kam sawh sawh ah a si nak bantukk si ko seh ti bantuk in kan thlahthlam mi hna a poi tuk hringran.\nCredit-Writer ; Kwee (Jeeptoolay)/